hotchpotch/miracl-hf-unified huggingface dataset:
জেরার্ড বাটলার
জেরার্ড জেমস বাটলার (; জন্ম: ১৩ নভেম্বর ১৯৬৯) হলেন একজন স্কটিশ অভিনেতা ও প্রযোজক।
আইন বিষয়ে পড়াশোনা করার পর বাটলার ১৯৯০-এর দশকের মাঝামাঝি সময় থেকে "মিসেস ব্রাউন" (১৯৯৭), জেমস বন্ড ধারাবাহিকের "টুমরো নেভার ডাইজ" (১৯৯৭), এবং "টেল অব দ্য মমি" (১৯৯৮) চলচ্চিত্রে ক্ষুদ্র ভূমিকায় কাজের মাধ্যমে তার অভিনয় জীবন শুরু করেন। ২০০০ সালে তিনি ভীতিপ্রদ চলচ্চিত্র "ড্রাকুলা টু থাউজেন্ড"-এ ড্রাকুলা চরিত্রে শ্রেষ্ঠাংশে অভিনয় করেন। তিনি পরবর্তীকালে টিভি মিনি ধারাবাহিক "আটিলা" (২০০১)-এ হানের আটিলা চরিত্রে এবং "রেইন অব ফায়ার" (২০০২)-এ ক্রিশ্চিয়ান বেল ও "" (২০০৩)-এ অ্যাঞ্জেলিনা জোলির সাথে অভিনয় করেন। ২০০৩ সালে তিনি মাইকেল ক্রিচটনের বিজ্ঞান কল্প-রোমাঞ্চকর "টাইমলাইন"-এ আন্দ্রে মারেক চরিত্রে কাজ করেন। তিনি ২০০৪ সালে জোয়েল শুমেকারের "দ্য ফ্যান্টম অব দি অপেরা"য় এরিক চরিত্রে অভিনয় করে শ্রেষ্ঠ অভিনেতা বিভাগে স্যাটেলাইট পুরস্কারের মনোনয়ন লাভ করেন।
"আটিলা" ও "দ্য ফ্যান্টম অব দি অপেরা" তার কর্মজীবনের মোড় ঘুরিয়ে দিলেও ২০০৭ সালে তিনি জ্যাক স্নাইডারের কাল্পনিক যুদ্ধভিত্তিক চলচ্চিত্র "থ্রি হান্ড্রেড"-এ রাজা নিওনিডাস চরিত্রে অভিনয়ের মধ্য দিয়ে আন্তর্জাতিক খ্যাতি অর্জন করেন। এই কাজের জন্য তিনি শ্রেষ্ঠ অভিনেতা বিভাগে এম্পায়ার পুরস্কার ও স্যাটার্ন পুরস্কারের মনোনয়ন লাভ করেন এবং শ্রেষ্ঠ মারপিঠ বিভাগে এমটিভি মুভি পুরস্কার লাভ করেন।
২০১০-এর দশকে তিনি অ্যানিমেটেড মারপিঠধর্মী-কাল্পনিক চলচ্চিত্র "হাউ টু ট্রেন ইওর ড্রাগন"-এ স্টোইক দ্য ভ্যাস্ট চরিত্রের জন্য কণ্ঠ দেন। একই চরিত্রে তিনি "লিজেন্ড অব দ্য বোনন্যাপার ড্রাগন" (২০১০), "গিফট অব দ্য নাইট ফিউরি" (২০১১) এবং "হাউ টু ট্রেন ইওর ড্রাগন টু" চলচ্চিত্রগুলোর জন্যও কণ্ঠ দেন। ২০১৪ সালে তাকে মারপিঠধর্মী থ্রিলার চলচ্চিত্র "লন্ডন হ্যাজ ফলেন"-এ দেখা যায়।
লাতাকিয়া
লাতাকিয়া ( ""; ), হল একটি শহর যেখানে সিরিয়ার প্রধান সমুদ্র বন্দর অবস্থিত এবং লাতাকিয়া প্রদেশের রাজধানী। ঐতিহাসিকভাবে, এটি "সিরিয়ার অনাগ্রহ" বা "লাওডিসিয়া এড মেয়ার" নামে পরিচিত। বন্দর শহর হিসবে গড়ে তোলার পাশাপাশি, লাতাকিয়ার আশপাশের কৃষিভিত্তিক শহর ও গ্রামের সুবিধার জন্য গড়ে তোলা হচ্ছে। ২০০৪ সালের আদমসুমারী অনুযায়ী শহরটির জনসংখ্যা ছিল ৩৮৩,৭৮৬। এটির জনসংখ্যা বেড়ে যাওয়ার প্রধান কারণ সিরিয়ায় চলমান গৃহযুদ্ধের কারণে যুদ্ধবিদ্ধস্ত এলাকাগুলো হতে মানুষের আগমন। আলেপ্পো, দামেস্ক এবং হিমসের পর এটি সিরিয়ার চতুর্থ বৃহত্তম শহর। এর দক্ষিণ দিকে রয়েছে তারতুস, পূর্ব দিকে হামা, উত্তর দিকে ইদলিব। সিপরাসের কেপ এপস্তলস আন্দ্রিয়াস লাতাকিয়া থেকে দূরে।
সেলেউসিড সম্রাজ্য-এর অন্যান্য শহরের মতো, লাতাকিয়াও শাসকদের নাম অনুসারে নামকরিত হয়েছিল। একজন শাসক সেলেউকাস আই নিকাতর তার মায়ের নাম, লাওডিস এর নাম অনুসারে লাতাকিয়া শহরের নাম রেখেছিলেন "উপকূলের লাওডিকেইয়া"। লাতিন ভাষায় এর নাম হয় "লাওডিসিয়া এড মেয়ার"। আরবী ভাষায় এ শহরের নাম ছিল "আল-লাধিকিয়াহ" ()। কিন্তু লাতাকিয়ার আরবী নামটিই শেষ পর্যন্ত টিকে ছিল। ফরাসি উচ্চারণে তা হয়ে যায় "লাত্তাকুয়ি" এবং ইংরেজি ভাষায় এটি হয় "লাতাকিয়া" বা "লাত্তাকিয়া"। উসমানীয়রা এটিকে বলত লাজকিয়ে।
লাতাকিয়া সমুদ্রবন্দর (Arabic: ميناء اللاذقية) সিরিয়ার প্রধান সমুদ্র বন্দর। ১৯৫০ সালের ১২ই ফেব্রুয়ারী এটি চালু করা হয়। তখন থেকেই লাতাকিয়া শহর সিরিয়ার অর্থনীতিতে গুরুত্বপূর্ণ ভূমিকা পালন করে আসছে। এই বন্দরের মাধ্যমে কাপড়, স্থাপত্য সংক্রান্ত সরঞ্জাম, গাড়ি, আসবাবপত্র, খনিজ, মাদকদ্রব্য, তুলা এবং নানান খাদ্যদ্রব্য যেমন পেঁয়াজ, গম, বার্লি, ভুট্টা, ডুমুর ইত্যাদি আমদানি করা হয়। ২০০৮ সালে, বন্দরটি প্রায় ৮০ লক্ষ টনের কার্গো আদান-প্রদান করে। এছাড়া লাতাকিয়া কৃষির জন্যে বিখ্যাত। এটি খনিজ দ্রব্য, তুলা, ফল, ডিম, সবজি তেল, মৃৎশিল্প, নেশাজাতীয় দ্রব্য ইত্যাদি রপ্তানি করে। তুলার বীজ ছাড়ানো, সবজি প্রক্রিয়াজাত করা, চামড়া ট্যানিং ইত্যাদি লাতাকিয়ার প্রধান শিল্পগুলোর মধ্যে অন্যতম।
লাতাকিয়া বিশ্ববিদ্যালয় ১৯৭১ সালের মে মাসে তৈরি করা হয়েছিল। ১৯৭৩ সালের ইয়োম কিপ্পুর যুদ্ধের স্মরণে, ১৯৭৬ সালে, তিশরিন বিশ্ববিদ্যালয় (অক্টোবর বিশ্ববিদ্যালয়) নামে এটিকে নামকরণ করা হয়। প্রথমে এই বিশ্ববিদ্যালয়ের মাত্র ৩টি অনুষদ যথাক্রমে সাহিত্য, বিজ্ঞান ও কৃষি ছিল এবং ছাত্রসংখ্যা ছিল মাত্র ৯৮৩ জন। কিন্তু সময়ের পরিক্রমায় এই সংখ্যা ৭০,০০০ হাজার ছাড়িয়ে যায় এবং এটি সিরিয়ার তৃতীয় বৃহত্তম বিশ্ববিদ্যালয়ে পরিণিত হয়। বর্তমানে এটির প্রায় ১৭টি অনুষদ রয়েছে। এগুলো হল ওষুধ, ফার্মাসি, দাতব্য, বিজ্ঞান, নার্সিং, শিক্ষা, কৃষি, আইন, ইতিহাস, ইলেক্ট্রিকাল এন্ড টেকনিক্যাল ইঞ্জিনিয়ারিং, কলা এবং আরো অন্যান্য অনুষদ। লাতাকিয়ায় আরো রয়েছে আরব একাডেমী ফর সাইন্স এন্ড টেকনোলজি এন্ড মেরিটাইম ট্রান্সপোর্ট।
২০১৬ সালের ২৬ নভেম্বরে, সিরিয়ার বর্তমান প্রধানমন্ত্রী ইমাদ খামিসের পৃষ্ঠপোষকতায়, আল-মানারা বিশ্ববিদ্যালয় নামে একটি বেসরকারী বিশ্ববিদ্যালয় তৈরি করা হয়। ২০১৭ সাল পর্যন্ত এর অনুষদগুলো ছিল ফার্মেসি, স্বাস্থ্য, প্রকৌশল এবং ব্যবসা।
উজলপুর
উজলপুর মেহেরপুর জেলার মেহেরপুর সদর উপজেলার কুতুবপুর ইউনিয়নের অন্তর্ভুক্ত একটি গ্রাম ও ডাকঘর। জেলা শহরের নিকটতম গ্রামের একটি। এটি বাংলাদেশী ক্রিকেটার ইমরুল কায়েসের জন্মস্থান।
উজলপুরের ভৌগলিক অবস্থান . এখানে ১১৭০টি পরিবারের বসবাস। বসতি এলাকার মোট আয়তন ১.৮৫৪ বর্গকিমি। দক্ষিণে মেহেরপুর শহর ও কালাচাঁদপুর গ্রাম, উত্তরে মনোহরপুর গ্রাম, পুর্বে ঝাঁউবাড়িয়া ও সুবিদপুর অবস্থিত, পশ্চিমে ভৈরব নদী , ফতেহপুর ও পশ্চিমবঙ্গ (ভারত) ।
২০১১ সালের বাংলাদেশ আদমশুমারি অনুযায়ী উজলপুরের জনসংখ্যা ছিল ৪,৫৪৮ জন। যার ভিতরে পুরুষ ৪৯.৯৫% জনসংখ্যার, এবং নারী ৫০.০৫ %। এ গ্রামের গড় সাক্ষরতার হার ৪৯.৫%, পুরুষদের সাক্ষরতার হার ৫০.০৫% এবং নারীদের মধ্যে এই হার ৪৮.৩%। উজলপুরের জনসংখ্যার ১৮% এর বয়স ৯ বছরের কম।
এ গ্রামে একটি প্রাথমিক বিদ্যালয়, একটি মাধ্যমিক বিদ্যালয় এবং একটি বালিকা বিদ্যালয় রয়েছে।
জেলা শহরের নিকটে হওয়ায় এ গ্রামের মানুষের কাছে চিকিৎসা সুবিধা সহজ লভ্য। সরকার নির্মিত একটি কমিউনিটি ক্লিনিক, ইউনিয়ন পরিষদের মা ও শিশু স্বাস্থ্যসেবা কেন্দ্র রয়েছে । এছাড়া গ্রাম্য চিকিৎসকদের সেবা সহজ লভ্য এখানে।
এ গ্রামের বেশির ভাগ মানুষই কৃষি কাজের সাথে জড়িত । বৈচিত্র্যময় ফসল উৎপাদনের জন্য এ গ্রাম বিখ্যাত। বছরের সব সময়ই নানাধরনের ফসলে এ ভরে থাকে মাঠ। তবে সবচাইতে বেশি উৎপাদিত হয়ে থাকে বাঁধাকপি, ফুলকপি, ওলকপি ও অন্যান্য শীতকালীন সবজি।
উজলপুরের অর্থনীতি মূলত কৃষিনির্ভর। সারাবছর ধরে নানাধরনের অর্থকরী ফসল উৎপাদন এ এলাকার অর্থনীতির চাকা সচল রেখেছে। এছাড়াও প্রবাসীদের পাঠানো বৈদেশিক মুদ্রা অবকাঠামোগত উন্নয়নে গুরুত্বপূর্ণ ভূমিকা রাখছে।
জেলা শহরের নিকটবর্তী হওয়ায় যোগাযোগ ব্যবস্থা বেশ ভাল।
উজলপুরে বেশ কিছু সরকারি ও বেসরকারি প্রতিষ্ঠান রয়েছে।
ইমরুল কায়েস- জাতীয় দলের ক্রিকেটার
ভারত এ ক্রিকেট দল
ভারত এ ক্রিকেট দল আন্তর্জাতিক ও ঘরোয়া ক্রিকেট অঙ্গনে ভারতীয় ঘরোয়া খেলোয়াড়দের প্রতিনিধিত্ব করছে। জাতীয় ক্রিকেট দলের পরের স্থানে অবস্থানকারী এ দলটি দ্বিতীয় সারির দল হিসেবে আন্তর্জাতিকভাবে পরিচিত।
বিভিন্ন স্তরে জাতীয় বা ঘরোয়া দলের বিরুদ্ধে এই দল খেলে থাকে। মূলত ভবিষ্যতের প্রতিভা খুঁজে নেয়া এই দলের প্রধান লক্ষ্য।
This is a list of players who were selected for India A. International cap players are marked as Bold. Players not part of the squad and not regularly involved in the top level domestic cricket are opted out.
"অন্তত ১০ টি প্রথম-শ্রেণীর ক্রিকেট খেলেছে , তাদের মধ্য থেকে নিচের তালিকা প্রকাশিত হলো "
"বয়স অনুর্ধ -৩০, তাদের মধ্য থেকে নিচের তালিকা প্রকাশিত হলো"
"৩ টি ম্যাচই খেলেছে , তাদের মধ্য থেকে নিচের তালিকা প্রকাশিত হলো "
শিশুকামী আন্দোলন
শিশুকামী আন্দোলন () একটি সামাজিক বা রাজনৈতিক আন্দোলন যা শিশুকামিতাকে এবং প্রাপ্তবয়স্ক ও অপ্রাপ্তবয়স্কদের মাঝে পারস্পরিক সম্মতিতে যৌনাচারকে সামাজিক এবং প্রাতিষ্ঠানিকভাবে সমর্থন করে। এই আন্দোলনের উদ্দেশ্য কিছু সামাজিক ও আইনগত পরিবর্তন নিয়ে আসা, যেমন যৌনসম্মতির বয়স বাতিল বা সংস্কার করা, শিশুকামিতাকে একটি নির্দিষ্ট যৌন অভিমুখীতা বলে প্রতিষ্ঠা করা এবং যৌনবিকৃতির বা মনোরোগের তালিকা হতে একে অপসারণ করা।
প্রাথমিকভাবে শুধু যুক্তিতর্কের খাতিরে ১৯৫০-এর দশকে নেদারল্যান্ডে মনস্তত্ত্বিক ফ্রিৎস বার্নার্ড, এবং সেনেটর ও বিচারক এডওয়ার্ড ব্রনগার্সমার সক্রিয়তায় এই আন্দোলনের জন্ম হয়। এর ফলস্বরূপ শীঘ্রই অন্যান্য অনেক দেশে শিশুকামীদের পক্ষে অনেক সমিতি গড়ে ওঠে। ১৯৭০-এর দশকের যৌন বিপ্লবের সুবাদে পশ্চিম ইউরোপে, বিশেষত নেদারল্যান্ডে এই আন্দোলন তার লক্ষ্য অর্জনের পথে অনেকটা অগ্রসর হয়, কিন্তু ১৯৮০-এর দশক থেকে এই আন্দোলন জনপ্রিয়তা হারাতে থাকে।
শিশুকামী আন্দোলনের প্রতি তৎকালীন জনমত বিরূপ প্রতিক্রিয়া ব্যক্ত করায় সামাজিক ও রাজনৈতিক ক্ষেত্রে এই আন্দোলনের অগ্রগতি ছিল যথেষ্টই সীমাবদ্ধ। বর্তমানে বেশিরভাগ দেশের সরকারই যৌনসম্মতির বয়স হিসেবে জাতিসংঘের দ্বারা নির্ধারিত আচরণবিধি মেনে চলে, যদিও তা একেক দেশে একেক রকম হতে পারে। অপরপক্ষে চিকিৎসক গোষ্ঠীর মাঝে শিশুকামিতাকে আনুষ্ঠানিকভাবে একটি মানসিক বা আচরণগত সমস্যা বলে গণ্য করা হয়, এবং নারী সমকামিতা বাদে প্রাপ্তবয়স্ক ও অপ্রাপ্তবয়স্কদের মাঝে সকল যৌনসম্পর্কের প্রতি ব্যাপকভাবে অসম্মতি জানান হয়।
ডাব্লিউসিডাব্লিউ
ওয়ার্ল্ড রেসলিং চ্যাম্পিয়নশীপ হলো একটি বিলুপ্ত আমেরিকান পেশাদারি কুস্তির প্রমোশন যেটি আটলান্টা, জর্জিয়া তে অবস্থিত ছিলো। টেড টার্নার কোম্পানিটি ১৯৮৮ সালে কেনার আগ পর্যন্ত এটি জিম ক্রকেট প্রোমোশন এর একটি শাখা ছিল। কোম্পানিটি শুরুর বছর গুলোতে ন্যাশনাল রেসলিং অ্যালায়েন্স (এনডাব্লিউএ) থেকে রিক ফ্লেয়ার এবং ডাস্টি রোডস এর মতো তারকা দের কিনে নেয়। এবং কিছু উঠতি তারকা যেমন লেক্স লুগার এবং স্টিং দেরও কিনে নেয়।
১৯৯০ সালের দিকে প্রতিষ্ঠানটির নাটকীয়ভাবে ব্যবসায়িক উন্নতি হয় যেখানে বেশিরভাগ অবদান ছিলো প্রতিষ্ঠানটির প্রধান নির্বাহী এরিক বিশফ এর। এবং জনপ্রিয় ডাব্লিউডাব্লিউএফ তারকা হাল্ক হোগান, রেন্ডি স্যাভেজ, রোডি পিপার, ডিজেল কেভিন ন্যাশ এবং রেজর রেমন স্কট হল দের কিনে নেয়। তখন মানডে নিট্রো নামে অনুষ্ঠান ক্যাবল টিভির জন্য চালু করা হয়। যেটির ফলে ডাব্লিউডাব্লিউএফ এর মানডে নাইট র এর সাথে শুরু হয়। তারা ব্যবসায়ের প্রচারণার অংশ হিসেবে কুস্তিগীরদের নিউ ওয়ার্ল্ড অর্ডার (এনডাব্লিউও) ব্র্যান্ড/স্টেবল চালু করে। এবং হাল্ক হোগান কে ফ্যান ফেভারিট থেকে ভিলেনে রূপান্তর করে। ডাব্লিউসিডাব্লিউ ক্রুসারওয়েট ডিভিশন এর উন্নতি করে এবং জনপ্রিয় করে তোলে। যেটি লুচা লিবারে থেকে অনুপ্রাণিত।
থাইল্যান্ড উপসাগর
থাইল্যান্ড উপসাগর ("সিয়াম উপসাগর" হিসেবেও পরিচিত) হলো দক্ষিণ চীন সাগরের পশ্চিম অংশেরর একটি অগভীর খাঁড়ি ও পশ্চিমা প্রশান্ত মহাসাগরের একটি ক্ষুদ্র অংশ। উপসাগরটি প্রায় ৮০০ কিলোমিটার (৪২৭ মাইল) দীর্ঘ এবং ৫৬০ কিমি (৩৪৮ মাইল) পর্যন্ত চওড়া, এর আয়তন ৩,২০,০০০ বর্গকিমি (১,২৩,৫৫৩ বর্গ মাইল)। এর উত্তর, পশ্চিম ও দক্ষিণ-পশ্চিমে থাইল্যান্ড এবং উত্তর-পূর্বে কম্বোডিয়া ও ভিয়েতনাম অবস্থিত। উসগারটির দক্ষিণ-পূর্বে দক্ষিণ চীন সাগর অবস্থিত।
থাইল্যান্ড উপসাগর কম্বোডিয়া, থাইল্যান্ড এবং ভিয়েতনাম সীমান্তে অবস্থিত। এটি ৬° থেকে ১৩°৩০' উত্তর অক্ষাংশ এবং ৯৯° থেকে ১০৪ ডিগ্রী পূর্ব দ্রাঘিমাংশের মধ্যে অবস্থিত ৩,০৪,০০০ বর্গকিলোমিটার সমুদ্রের এলাকা নিয়ে গঠিত। উপসাগরটির উত্তরের অংশে রয়েছে ব্যাংকক উপসাগর ও চাও ফ্রায়া নদীর মোহনা। উপসাগরের দক্ষিণ সীমান্তটি দক্ষিণাঞ্চলীয় ভিয়েতনামের কেপ বাই বাং (মেকং নদীর মোহনার দক্ষিণ) থেকে মালয়েশিয়ার উপকূলে অবস্থিত কোটা ভারু শহরের পর্যন্ত একটি রেখা দ্বারা সংজ্ঞায়িত করা হয়।
উপসাগরটি তুলনামূলকভাবে অগভীর: এর গড় গভীরতা ৫৮ মিটার (১৯০ ফুট) এবং সর্বোচ্চ গভীরতা মাত্র ৮৫ মিটার (২৭৯ ফুট)। এটি জলের বিনিময়কে ধীর করে তোলে এবং নদী থেকে শক্তিশালী জল প্রবাহ উপসাগরের জলের লবণাক্ততা (৩.০৫-৩.২৫ শতাংশ) হ্রাস করে এবং পলির অবক্ষেপ বৃদ্ধি করে।
উপসাগরটির সমুদ্রতলদেশে দীর্ঘায়ত ঢিবি এবং ঢালের অববাহিকার অক্ষের সমান্তরাল শৈলশ্রেণী উপস্থিতিতে লক্ষ্য করা যায়। ৫০ মিটারেরও বেশি জলের গভীরে উপসাগরের মধ্যে বিস্তৃত এই ভূমিরূপটি হাজার হাজার বর্গ কিলোমিটার এলাকা জুড়ে বিস্তৃত।
উপসাগরের প্রবাল প্রাচীরগুলো ডাইভার্সদের আকর্ষণ করে। জলের গ্রীষ্মমন্ডলীয় উষ্ণতা অনেক পর্যটকদের আকর্ষণ করে। থাইল্যান্ড উপসাগরীয় অঞ্চলে সবচেয়ে গুরুত্বপূর্ণ পর্যটক গন্তব্যগুলির মধ্যে রয়েছে সুরাত থানি প্রদেশের কো সামুয়ি এবং কো ফা নগান দ্বীপ, চনবুরি প্রদেশের পাট্টায়, ফেতচাবুরি প্রদেশের চা-এম, প্রাচুয়াপ খিরি খান প্রদেশের হু হিন এবং রায়ং প্রদেশের কো সামেট।
মালয়েশিয়া, থাইল্যান্ড, কম্বোডিয়া এবং ভিয়েতনামের মধ্যে থাইল্যান্ড উপসাগরের বেশ কিছু অঞ্চল নিয়ে বিরোধ রয়েছে। মালয়েশিয়ার ও থাইল্যান্ড যৌথভাবে বিতর্কিত অঞ্চলগুলোর উন্নয়ন ঘটাতে সম্মত, যার মধ্যে কো ক্র এবং কো লসিন দ্বীপ রয়েছে। থাইল্যান্ড উপসাগরীয় অঞ্চলে কম্বোডিয়া ও ভিয়েতনাম-এর মধ্যে দীর্ঘস্থায়ী বিতর্ক প্রধানত কম্বোডিয়া উপকূলে অবস্থিত ফু কুইক বা কোহ ট্রাল দ্বীপকে কেন্দ্র করে। কম্বোডিয়া ৪৮,০০০ বর্গ কিলোমিটার (১৯,০০০ বর্গ মাইল) বালুচর এলাকা নিজের বলে দাবি করে।
আল বাসার আন্তর্জাতিক ফাউন্ডেশন
আল বাসার আন্তর্জাতিক ফাউন্ডেশন مؤسسة البصر الخيرية العالمية (সৌদি আরবে নির্বাহী অফিস) একটি অ-লাভজনক, অ-রাজনৈতিক, আন্তর্জাতিক এনজিও, যা বিশ্বের অনেক দেশে নিবন্ধিত। অন্ধত্ব প্রতিরোধ/নির্মূল ও অন্ধকারাচ্ছন্ন রোগ নিয়ন্ত্রণের জন্য ১৯৯০ সালে এটি প্রতিষ্ঠিত হয়।
নিজস্ব 'অন্ধত্ব নিয়ন্ত্রণ প্রোগ্রাম' থাকার কারণে, আল-বাসার ইন্টারন্যাশনাল আফ্রিকা ও এশিয়ার অভাবগ্রস্ত দেশগুলোর মধ্যে 'আল বাসার কারভান' (ঐতিহ্যগতভাবে বিনামূল্যে চক্ষু শিবির) নামক মোবাইল আউট-অ্যাক্সেস প্রোগ্রাম সংগঠিত করছে এবং অন্ধত্বের স্বীকার দরিদ্র মানুষদের বিনামূল্যে চিকিৎসা সেবা প্রদান করে আসছে‌। সেবা গ্রহণকারী দেশগুলো পরীক্ষামূলক গবেষণা এবং পরিসংখ্যানগত তথ্যের ভিত্তিতে নির্বাচিত করা হয়।
ফাউন্ডেশনটি ভৌগোলিকভাবে গুরুত্বপূর্ণ অঞ্চলে বিশেষজ্ঞ হাসপাতাল স্থাপন শুরু করার সিদ্ধান্ত নিয়েছে, যেসব এলাকায় চক্ষু রোগের উচ্চ হার রয়েছে এবং চোখের চিকিৎসা শিবিরগুলোর অবস্থান যেখানে বেশি সেখানেও হাসপাতাল স্থাপন করে চিকিৎসা সেবা চালিয়ে যাচ্ছে।
অত্যাধুনিক চিকিৎসা প্রযুক্তির সাথে সজ্জিত হাসপাতালগুলো বিপুল সংখ্যক রোগীকে আকৃষ্ট করেছে এবং শিবিরগুলোতে যাদের চিকিৎসা করা সম্ভব হয়নি হাসপাতালগুলোতে তাদের চিকিৎসা করা হচ্ছে।
ফাউন্ডেশনটি চক্ষুবিদ্যা চিকিৎসার ক্ষেত্রে চিকিৎসক/প্রযুক্তিবিদ চিকিৎসা ও অস্ত্রোপচার প্রশিক্ষণ প্রদানের জন্য ইনস্টিটিউট স্থাপন করছে।
ফাউন্ডেশনটি নির্বাচিত প্রতিটি স্থানে ৭ থেকে ১০ দিনের জন্য মোবাইল আই ক্যাম্প (আল-বাসার কারভান) পাঠায়। এই সময়কালে প্রায় ৪০০০-৫০০০ রোগীকে পরীক্ষা, রোগ নির্ণয় ও চিকিৎসা করা হয় এবং প্রায় ৪০০-৫০০ রোগীর সর্বোচ্চ সম্ভাব্য মান ও মান নিয়ন্ত্রণ অস্ত্রোপচারের মাধ্যমে চোখের অপারেশন পরিচালনা করেন।
বেশিরভাগ ছানি-সার্জারিগুলো ছোট চশমা এবং ফ্যাকো-ইমালসিফিকেশনসহ ইনট্র-ওকুলার লেন্স ইমপ্লান্টেশন দিয়ে সম্পন্ন হয়। চিকিৎসা শেষে রোগীদের ১,০০০টির বেশি জোড়া চশমা বিতরণ করা হয়।
গত ২৫ বছর ধরে, সেবাদাতা প্রতিষ্ঠানটি নিম্নলিখিত মাইলফলক অর্জন করেছে (এপ্রিল ২০১৫ পর্যন্ত):
আল বাসার ইন্টারন্যাশনাল ফাউন্ডেশনের দ্বিতীয় লক্ষ্য ছিল রোগীদের যথাযথ চিকিৎসা সেবা প্রদান করার জন্য বিশেষজ্ঞ চোখের হাসপাতাল স্থাপন এবং এ ক্ষেত্রে তারা সফলও হয়েছে। হাসপাতালগুলো চিকিৎসা কর্মীদের জন্য প্রশিক্ষণ কেন্দ্র হিসেবেও ব্যবহার করা হয়। এর পাশাপাশি, এই হাসপাতালগুলো চক্ষু সেবা শিবিরের জন্য মেডিক্যাল টিম পাঠানোর কেন্দ্র হিসেবে কাজ করে।
ফাউন্ডেশনটি এশিয়া ও আফ্রিকা জুড়ে বেশ কয়েকটি হাসপাতাল প্রতিষ্ঠা করেছে।
নেপথমলজির নেপথমোলজি যোগ্য প্রযুক্তিগত কর্মীদের অভাবের কারণে, ফাউন্ডেশন চিকিৎসা কর্মীদের প্রশিক্ষণ ও বিকাশের জন্য প্রযুক্তিগত প্রতিষ্ঠান স্থাপন শুরু করার সিদ্ধান্ত নিয়েছে।
এই প্রতিষ্ঠানগুলো হাসপাতালের পাশাপাশি মোবাইল ক্যাম্পগুলোতে প্রচলিত চিকিৎসা সেবা ও উভয় ক্ষেত্রে সহায়তা করার যোগ্য প্রযুক্তিবিদ তৈরি করে।
এই জন্য গ্র্যাজুয়েটদের প্রচুর সংখ্যক রোগীর সাথে মোকাবিলা করতে এবং প্রতিস্থাপিত চিকিৎসা যত্নের জন্য উপযুক্ত অবস্থান হিসেবে শিবির স্থাপন করে যাচ্ছে।
ফাউন্ডেশনটি পাকিস্তানের আল-ইব্রাহীম চক্ষু হাসপাতালের অধীন করাচীতে ইস্রা ইনস্টিটিউট অব ওফথমোলজি এবং সুদান মক্কা আই কমপ্লেক্সের অধীনে খার্তুম মক্কা ওফথ্যালিক টেকনিক্যাল কলেজ এবং ইয়েমেন ও কিছু আফ্রিকার কিছু দেশে আরও প্রশিক্ষণ ইনস্টিটিউট তৈরির পরিকল্পনা করছে।
বিমল গুহ
—
বিমল গুহ একজন বাংলাদেশী কবি ও লেখক।স্বাধীনতা-পরবর্তীকালে বাংলাদেশের কবিতায় যাঁরা গুরুত্বপূর্ণ অবদান রেখেছেন কবি বিমল গুহ তাঁদের অন্যতম।
বিমল গুহ ১৯৫২ সালের ২৭ শে অক্টোবর চট্টগ্রাম জেলার সাতকানিয়া উপজেলার বাজালিয়া ইউনিয়নে জন্মগ্রহণ করেন।তাঁর পিতা প্রসন্নকুমার গুহ এবং মাতা মানদাবালা।পিতামাতার চার সন্তানের মধ্যে তিনি ছিলেন সবার বড়।
বিমল গুহ গ্রামের বাজালিয়া উচ্চ বিদ্যালয়ে তার মাধ্যমিক শিক্ষা শেষ করেন।তিনি ১৯৭০ সালে সাতকানিয়া সরকারি কলেজ উচ্চ মাধ্যমিক পাশ করেন।এরপরে বাংলা সাহিত্যে ১৯৭৫ সালে চট্টগ্রাম বিশ্ববিদ্যালয় থেকে এম.এ পাশ করেন এবং যুক্তরাজ্যের নেপিয়ার ইউনিভার্সিটি থেকে প্রিন্টিং এন্ড পাবলিশিং বিষয়ে উচ্চশিক্ষা গ্রহণ করেছেন।১৯৯৭ সালে ঢাকা বিশ্ববিদ্যালয় থেকে তিনি পিএইচডি ডিগ্রি অর্জন করেন।
বিমল গুহ ১৯৮০ সালে মিনা গুহকে বিয়ে করেন।তার তিন কন্যা সন্তান রয়েছে।
পেশাসূত্রে ঢাকা বিশ্ববিদ্যালয়ের প্রকাশনা সংস্থার পরিচালক ও কলেজ পরিদর্শক ছিলেন।
বর্তমানে তিনি ঢাকা বিশ্ববিদ্যালয়ের প্রিন্টিং এন্ড পাবলিকেশন স্টাডিজ বিভাগে শিক্ষকতা করছেন।
গুহ সাহিত্য জগতে প্রবেশ করেন ১৯৬৮ সালে যখন তিনি স্কুলের ছাত্র ছিলেন।তাঁর প্রথম কবিতা "আকাশ" ১৯৬৯ সালে সাতকানিয়া সরকারি কলেজ সাময়িকী "রেশমী" তে প্রকাশিত হয়। স্বাধীনতা পরবর্তীকালে চট্টগ্রাম বিশ্ববিদ্যালয়ের ছাত্রাবস্থায় নিয়মিত কাব্যচর্চা শুরু। ১৯৮২ সালে ঢাকা থেকে প্রকাশিত হয় প্রথম কাব্যগ্রন্থ ‘অহংকার, তোমার শব্দ’।
এ পর্যন্ত তার ১২টি কবিতাগ্রন্থ, ৬টি কিশোর কবিতাগ্রন্থসহ মোট ২৮টি গ্রন্থ প্রকাশিত হয়েছে। উল্লেখযোগ্য কাব্যগ্রন্থ হলো : ‘অহংকার তোমার শব্দ,’ ‘সাঁকো পার হলে খোলাপথ’, ‘স্বপ্নে জ্বলে শর্তহীন ভোর’, ‘নষ্ট মানুষ ও অন্যান্য কবিতা’, ‘প্রতিবাদী শব্দের মিছিল’, ‘বিবরের গান’, ‘প্রত্যেকেই পৃথক বিপ্লবী’, ‘নির্বাচিত কবিতা’, ‘কবিতাসংগ্রহ’।
কবি বিমল গুহ কবিতা ছাড়াও সাহিত্যের অন্যান্য বিষয়েও অবদান রেখেছেন। গবেষণা, সম্পাদনা, ভ্রমণগ্রন্থ রচনা এবং বহু প্রবন্ধ তিনি রচনা করেছেন, যা বহুজন প্রশংসিত। তাঁর স্বীকৃতিস্বরূপ তিনি পেয়েছেন দেশি-বিদেশি অনেক পুরস্কার।
কাঁথি উত্তর বিধানসভা কেন্দ্র
কাঁথি উত্তর (বিধানসভা কেন্দ্র)(এই কেন্দ্রটি ২০১১ সালের আগে কন্টাই নর্থ বিধানসভা কেন্দ্র ছিল) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৩ নং কাঁথি উত্তর বিধানসভা কেন্দ্রটি দেশপ্রান সমষ্টি উন্নয়ন ব্লক এবং ব্রজচৌলি, দেবেন্দ্র, কানাইদিঘি, কুমিরদা, লাউদা ও মরিশদা গ্রাম পঞ্চায়েত গুলি কন্টাই-৩ সমষ্টি উন্নয়ন ব্লক এবং বাথুয়ারি গ্রাম পঞ্চায়েত এগরা-২ সমষ্টি উন্নয়ন ব্লক এর অন্তর্গত।
কাঁথি উত্তর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
২০০৬ সালের বিধানসভা নির্বাচনে, সিপিআই (এম) এর চক্রধর মাইকাপ কন্টাই নর্থ বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জ্যোতির্ময় করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জ্যোতির্ময় কর ২০০১ সালে সিপিআই (এম) এর চক্রধর মাইকাপকে পরাজিত করেন। সিপিআই (এম) এর চক্রধর মাইকাপ ১৯৯৬ সালে কংগ্রেসের মুকুল বিকাশ মাইতিকে পরাজিত করেন। কংগ্রেসের মুকুল বিকাশ মাইতি ১৯৯১ সালে জনতা দল এর অনিল কুমার মান্নাকে পরাজিত করেন। রাম শঙ্কর কর সিপিআই (এম) এর ১৯৮৭ সালে কংগ্রেসের দ্বিজেন্দ্র মাইতিকে পরাজিত করেন। ১৯৮২ সালে কংগ্রেসের মুকুল বিকাশ মাইতি সিপিআই (এম) এর অনুরুপ পাণ্ডাকে পরাজিত করেন। ১৯৭৭ সালে জনতা পার্টির রাসবিহারী পাল কংগ্রেসের সৈলাজ দাসকে পরাজিত করেন।
১৯৭২ সালে সিপিআই-এর কামাক্ষা নন্দন দাস মহাপাত্র জয়ী হন। ১৯৭১ সালে পিএসপি এর অনিল কুমার মান্না জয়ী হন। ১৯৬৯ সালে পিএসপি এর সুবোধ গোপাল গুছাইত জয়ী হন। ১৯৬৭ সালে কংগ্রেসের এল.দাস জয়ী হন। ১৯৬২ সালে কংগ্রেসের বিজয় কৃষ্ণ মাইতি জয়ী হন। ১৯৫৭ সালে পিএসপি এর নটেন্দ্র নাথ দাস জয়ী হন। স্বাধীন ভারতের প্রথম নির্বাচনে ১৯৫১ সালে, কেএমপিপি এর সুধীরচন্দ্র দাস কন্টাই নর্থ কেন্দ্র থেকে জয়ী হন।
এ বি এম রুহুল আমিন হাওলাদার
এ বি এম রুহুল আমিন হাওলাদার (জন্ম: ২রা মার্চ ১৯৫৩) হলেন একজন বাংলাদেশী রাজনীতিবিদ, পাঁচ বারের নির্বাচিত সংসদ সদস্য ও ব্যবসায়ী। তিনি পটুয়াখালী-১ থেকে নির্বাচিত সংসদ সদস্য (এমপি)। তিনি জাতীয় পার্টি (এরশাদ) এর মহাসচিব ও মুখপাত্র।
রুহুল আমিন হাওলাদার ১৯৫৩ সালে ২রা মার্চ বরিশাল জেলার বাকেরগঞ্জ উপজেলার ভরপাশা গ্রামে জন্মগ্রহণ করেন।
হাওলাদার ২০০২ সালে জাতীয় পার্টির মহাসচিব মনোনীত হন। ২০১৩ সালের ১০ এপ্রিল তাকে মহাসচিব পদ থেকে অব্যাহতি দেয়। দুই বছর পর ১৯ জানুয়ারি ২০১৬ তারিখে তাকে পুনরায় মহাসচিব পদে নিয়োগ দেন জাতীয় পার্টির চেয়ারম্যান হুসেইন মোহাম্মদ এরশাদ। এছাড়াও তিনি জাতীয় পার্টির প্রেসিডিয়াম সদস্য ও মুখপাত্র।
এ বি রুহুল আমিন হাওলাদার প্রথম সংসদ সদস্য নির্বাচিত হন ১৯৮৯ সালে বাংলাদেশ জাতীয়তাবাদী দল বিএনপি থেকে। তিনি ১৯৮১ থেকে ১৯৮২ সাল পর্যন্ত বস্ত্র ও পাট মন্ত্রণালয়ের উপমন্ত্রী ছিলেন।
হাওলাদার ১৯৮৬ সালের সাধারণ নির্বাচনে জাতীয় পার্টি মনোনয়নে পুনরায় দ্বিতীয়বারের মত সংসদ সদস্য নির্বাচিত হয়েছিলেন। ১৯৯০ সালের ৬ ডিসেম্বর পর্যন্ত তিনি সংসদের হুইপ, কৃষি ও স্বাস্থ্য মন্ত্রণালয়ের প্রতিমন্ত্রী, যুব ও ক্রীড়া মন্ত্রণালয় এবং সর্বশেষ বস্ত্র ও পাট মন্ত্রণালয়ের মন্ত্রী ছিলেন।
২০১৪ সালের জাতীয় সংসদ নির্বাচনে হাওলাদার পটুয়াখালী-১ থেকে সংসদ সদস্য নির্বাচিত হয়েছেন।
পারসিক স্তম্ভ
পারসিক স্তম্ভ বা পারসেপলিটান স্তম্ভ প্রাচীন পারস্যের হাখমানেশি স্থাপত্যশৈলীর কলামের অনন্য রূপ, যা প্রায় ৫০০ খ্রিস্টপূর্বাব্দের দিকে প্রথম প্রচলিত হয়। মূলত পার্সেপোলিস নগর হতে এসব স্তম্ভের খোঁজ পাওয়া যায়, যেখানকার বেশিরভাগ স্তম্ভে একটি ভিত্তি, খাঁজযুক্ত দণ্ডাকার অংশ এবং দুটি প্রাণী (অধিকাংশ ক্ষেত্রে বলদ) সংবলিত চূড়া থাকে। হাখমানেশি প্রাসাদসমূহে হাইপোস্টাইল হলঘর অপদন দেখা যায়, যেগুলোয় অসংখ্য স্তম্ভের সারি থাকে। হাখমানেশি সম্রাট আর্তাক্সেরক্সেস ১ পার্সেপোলিস নগরে ৭০x৭০ মিটার আয়তনের সিংহাসন বা "শত স্তম্ভের হল" নির্মাণ করেন। তবে হাখমানেশি হল এর চেয়েও বৃহৎ হয়ে থাকে। এরকম সভাগৃহে সাধারণত রাজার জন্য একটি সিংহাসন বিদ্যমান থাকত; যা বৃহৎ আনুষ্ঠানিক সমাবেশের জন্য ব্যবহৃত হত। পার্সেপোলিস ও সুসা নগরের মধ্যে সবচেয়ে বড় সভাগৃহে একসাথে দশ হাজার লোক অংশ নিতে পারত।
হাখমানেশিয়দের পাথুরে স্থাপত্যকলায় সামান্য অভিজ্ঞতা ছিল, তবে গ্রীক, মেসোপটেমিয়া, মিসর, আনাতোলিয়ার লিডিয়া, ইলম প্রভৃতি স্থানের স্থাপত্যে প্রভাবিত হয়ে অন্যান্য পার্শ্ববর্তী দেশ হতে শিল্পী ও কারিগর পারস্যে নিয়ে আসা সম্ভব ছিল। এই স্থাপত্যরীতি সম্ভবত সুসায় দারিয়াশের প্রাসাদে বিকশিত হয়, তবে অধিকাংশ টিকে থাকা স্তম্ভ এখন পার্সেপোলিসে র‍য়েছে। ৩৩০ খ্রিস্টপূর্বাব্দে মহান আলেকজান্ডারের আক্রমণে পার্সেপোলিস ধ্বংস হওয়ার পর এমন স্থাপত্যরীতির চর্চা বন্ধ হয়ে যায়।
বিভিন্ন দালানে স্তম্ভ ও চূড়ার মধ্যে রকমফের দেখা যায়। সাধারণত স্তম্ভের চূড়ায় দুটি সুসজ্জিত বিপরীতমুখী প্রাণীর প্রতিকৃতি থাকে যা স্তম্ভের বাহিরের দিকে মুখ করে থাকে। এ অংশটি বন্ধনীর মত কাজ করে যা মাথাল বা ছাদ কাঠ ধরে রাখে, তাছাড়া প্রাণীর পৃষ্ঠদেশ উল্লম্বভাবে স্থাপিত কাঠ ধরে রাখতে পারে (নিচে লুভ্‌রের পুনর্গঠন দেখুন)। প্রাণীর শিরোভাগ থাকায় একে প্রোটোম ধরনের শিল্প বলা যায়। প্রাণীদের মধ্যে ষাঁড় অধিক প্রচলিত, তবে সিংহ, মানুষের মুখযুক্ত বৃষ আসিরীয় লামাসু এবং ঈগলের মুখওয়ালা সিংহশরীরযুক্ত গ্রিফিনও দেখা যায়।
বৃষ এবং সিংহ সম্ভবত বাসন্ত বিষুবের সময় পারস্য নববর্ষ নওরোজ-এর প্রতীক। এক্ষেত্রে যুদ্ধরত বৃষ চন্দ্রের এবং সিংহ সূর্যের প্রতিনিধিত্ব করে। এই দিনে করদাতাগণ রাজার প্রতি তাদের বার্ষিক প্রদেয় নিবেদন করতেন এবং পার্সেপোলিসের সোপানে খোদাইকৃত চিত্রানুযায়ী পার্সেপোলিসকে বিশেষভাবে নওরোজ উদযাপনের জন্য নির্মিত বলে মনে করা হতো।
পারস্য স্তম্ভের চূড়া অন্যান্য স্তম্ভের তুলনায় দৈর্ঘ্যে বড়। মনে করা হয় পাথরের পূর্বে কাঠ দিয়ে স্তম্ভ বানানো হত। যখন বড় বড় ভবনের জন্য যথেষ্ট উঁচু গাছের স্বল্পতা দেখা দেয়, তখন থেকে পাথরের স্তম্ভ বানানো শুরু হয়। স্তম্ভের দণ্ডাকার অংশ ২০ মিটার পর্যন্ত উঁচু হতে পারে। স্তম্ভ কাঠের হলেও ভিত্তি সর্বদা পাথরের হয়, যেখানে প্রায়ই নির্মাণকর্তা রাজার নাম খোদাই করা থাকে। অধিকাংশ ক্ষেত্রে ভিত্তি গোলাকার হয়, তবে বর্গাকারও হতে পারে।
মেট্রোপলিটন মিউজিয়াম অফ আর্ট
নিউ ইয়র্ক শহরের মেট্রোপলিটন মিউজিয়াম অফ আর্ট, কথোপকথন "দ্য মেট", মার্কিন যুক্তরাষ্ট্রের বৃহত্তম শিল্প যাদুঘর। ২০১৬ সালে ৭.০৬ মিলিয়ন দর্শকদের সাথে এটি বিশ্বের তৃতীয় পরিদর্শন শিল্প যাদুঘর এবং পঞ্চম সর্বাধিক পরিদর্শন করা যাদুঘর। তার স্থায়ী সংগ্রহে দুই মিলিয়ন কাজ রয়েছে, যা সতেরো বিভাগীয় বিভাগে বিভক্ত। ম্যানহাটানের মিউজিয়াম মাইলের সাথে সেন্ট্রাল পার্কের পূর্ব প্রান্তে অবস্থিত প্রধান ভবনটি বিশ্বের বৃহত্তম শিল্প গ্যালারীর একটি এলাকা।
মালদ্বীপের শিল্প
প্রাচীনকাল থেকেই, মালদ্বীপ এর দ্বীপপুঞ্জে খুঁটি এবং লাইন পদ্ধতিতে মাছ ধরা হয়। এই পদ্ধতির দ্বারা বিভিন্ন ধরনের মাছ ধরা হয় যেমন,  টুনা, লাফানো টুনা, ফ্রিগেট এবং ম্যাকেরেল। প্রধানত ধরা হয় টুনা মাছ, যা বাসিন্দাদের দৈনন্দিন খাদ্য হিসাবে ব্যবহার করা হয়, সেইসাথে বিভিন্ন ধরনে রপ্তানি কার হয়। দৈনন্দিন ধরার ব্যাপারটা অধিকাংশ ক্ষেত্রে ঋতুর উপর নির্ভর করে। যদিও ত্রিভুজবাহী যান “ধোনি” অতীতে ব্যবহার করা হতো, আজকের দিনে মাছ ধরার ধোনিগুলি যান্ত্রিক করা হয়েছে।
ঐতিহ্যগতভাবে, জেলেরা টোপ মাছের সন্ধানে ভোর হয়ে বের হত এবং এগুলোকে ধোনিতে একটি বিশেষভাবে প্রস্তুত কুঠরির মধ্যে জিইয়ে রাখা হত। আট বা নয় জন পুরুষ প্রকৃত মাছ ধরার কাজ করত। খুঁটিগুলো হল ছোট যেগুলো একটি লাইনে এবং হুক দিয়ে আটকানো হয়। অনুকূল ঋতুর সময়, প্রতিদিন প্রতি ধোনিতে প্রায় এক হাজার মাছ ধরা হয়।  ঐতিহ্যগতভাবে, জেলেরা দ্বীপপুঞ্জে রাতের বেলায় ফিরে আসত, যান্ত্রিক ধোনির আবির্ভাবের সাথে সাথে এখন বিকেলের মধ্যেই ফিরে। মালদ্বীপের  সর্বাধিক ধৃত মাছ হল লাফানো টুনা এবং হলুদ পাখনাওয়াল টুনা।
১৯৭৪ সালে ঐতিহ্যগত পালতোলা ‘ধোনি’ কে যান্ত্রিকীকরণ  করার ফলে মালদ্বীপের মৎস্য শিল্পে বিপ্লব ঘটে গেছে। বিশেষ করে যান্ত্রিকীকরণের জন্য ডিজাইন করা একটি নতুন প্রজন্মের ধোনি চালু করা হয়েছিল। একটি জাপানী কোম্পানির সাথে যৌথ উদ্যোগ হিসাবে ১৯৭৭ সালে একটি মাছ-ক্যানিং কারখানা স্থাপন করা হয়েছিল। ১৯৮২ সালে সরকার যখন এই স্থাপনার একক অধিকার নেয়, তখন নির্মাণ ও সরঞ্জামের খারাপ  অবস্থার কারণে এটি বিদেশী চাহিদার সাথে খাপ খাওয়াতে পারেনি। ফলে ১৯৮৬ সালে একটি নতুন কারখানা স্থাপন করা হয়। "মালদ্বীপ নিপ্পন কর্পোরেশন" গঠিত হয় জাপানের মারুবিনি কর্পোরেশনের সাথে অংশীদারিতে ১৯৭৯ সালে। এটি প্রতিষ্ঠিত হয় টুনা  মাছ প্রক্রিয়াজাত এবং ক্যান করার জন্য। একই বছরে, "মালদ্বীপ মৎস্য কর্পোরেশন" গঠন করা হয় মাছের সম্পদকে কাজে লাগানোর জন্য।
নীল আকাশের নীচে সাদা বালুকাময় সৈকত, পরিষ্কার পানি এবং পাম গাছের ঢেউ মালদ্বীপকে একটি জনপ্রিয় পর্যটন স্থানে পরিণত করেছে। ১৯৭০’র দশকের প্রথম দিকে মালদ্বীপে পর্যটন শুরু হয়। প্রথম দুটি রিসর্ট এর মধ্যে দ্বীপপুঞ্জ ২৮০টি বেড ছিল। প্রথমদিকে পর্যটকরা বেশিরভাগই ব্যক্তি বা ছোট গ্রুপ হিসাবে আসত। খুব শীঘ্রই, মালদ্বীপ একটি আন্তর্জাতিক পর্যটন গন্তব্য হিসেবে স্বীকৃত হতে থাকে।
কম্বোডিয়া বিশ্ববিদ্যালয়
কম্বোডিয়া বিশ্ববিদ্যালয় (ইউ.সি) নর্থব্রিজ সড়ক, সাংকেত টেক থালা, খান সেন সোক, পি.ও বক্স ৯১৭, পানম পিনহা, কম্বোডিয়ার একটি বেসরকারি বিশ্ববিদ্যালয়
ডাঃ কাও কিম আভেন ১৯৯০ সালের শুরুর দিকে আমেরিকা থেকে কম্বোডিয়ায় ফিরে আসার পর তিনি কম্বোডিয়া একটি বিশ্ববিদ্যালয় প্রতিষ্ঠার পরিকল্পনা করেন, কম্বোডিয়া নতুন প্রজন্মের উজ্জ্বল তরুণদের শিক্ষার সাহায্যে বিশ্বজুড়ে উন্মুক্ত করার জন্য তার এই লক্ষ্য সামনে রেখে বিশ্ববিদ্যালয়ের প্রতিষ্ঠার পরিকল্পনা এবং বাস্তবায়ন করার উদ্দেশ্যে বিশেষ করে উচ্চ বিদ্যালয়গুলি প্রদত্ত শিক্ষার সীমাবদ্ধতার কারণে তিনি আমেরিকান ক্রেডিট ভিত্তিক সিস্টেম মডেল হিসাবে নির্বাচিত হন। তাছাড়া তিনি বুঝতে পেরেছিলেন যে শিক্ষার্থীদের মেধা বিস্তার করার জন্য ইংরেজি মাধ্যমে শিক্ষার প্রয়োজন ছিল, এটি কেবল কম্বডিয়াতেই নয় বরং বিশ্বব্যাপী তাদের আরও বেশি গ্রহনযোগ্যতা হবে, তবে এটি বিস্তৃত করেছিল এশিয়া এবং তার বাইরে অন্যন বিশ্ববিদ্যালয়ের সহযোগিতামূলক বিনিময় চুক্তি মাধ্যমে। এই চুক্তির ফলস্বরূপ ডাঃ কাও কিম আভেন নিজের অর্থে পুঁজি করে বই, কম্পিউটার এবং বিভিন্ন অবদানকারীর অন্যান্য উপকরণ দান করে কম্বোডিয়া বিশ্ববিদ্যালয় প্রতিষ্ঠিত করে । এই বিশ্ববিদ্যালয় আনুষ্ঠানিকভাবে ২৩ জুন ২০০৩ তারিখে কম্বোডিয়ার সাবেক প্রধানমন্ত্রী সামেমেক টিচো হুন সেন কর্তৃক উদ্ভধনের মাধ্যমে যাত্রা শুরু হয়েছিল। বিশ্ববিদ্যালয়টি স্বাধীনতা স্মৃতিস্তম্ভের দক্ষিণে তিনটি ইজারাবদ্ধ ভবনে অবস্থিত, বর্তমানে বিশ্ববিদ্যালয় দৃঢ়ভাবে ফনোম পেনের মধ্যবর্তী ৩ একর জমির উপর প্রতিষ্ঠিত এবং এতে রয়েছে ১০,০০০ জন শিক্ষার্থীকে পড়ানোর সুযোগ রয়েছে ।
কম্বোডিয়া বিশ্ববিদ্যালয় শিক্ষার্থীদের সমালোচনা মূলক, বিশ্লেষণাত্মক এবং সৃজনশীল চিন্তাভাবনা বিকাশের জন্য বিশ্বমানের শিক্ষা প্রদানের চেষ্টা করে যাতে তারা সুনির্দিষ্ট ও নৈতিক সিদ্ধান্ত নিতে পারে এবং একজন জ্ঞানি নাগরিকের অংশ হতে পারে। বিশ্ববিদ্যালয় জাতীয়, আঞ্চলিক ও আন্তর্জাতিক পর্যায়ে একাডেমিক শ্রেষ্ঠত্বকে প্রচার করে এবং কম্বোডিয়ার উচ্চতর শিক্ষার কাঠামো ও উদ্দেশ্য পুনর্বিবেচনার মাধ্যমে আন্তঃশাস্ত্র গবেষণা, শিক্ষণ ও প্রশিক্ষণের অাস্থা কেন্দ্র চালু করে ।
কম্বোডিয়া বিশ্ববিদ্যালয়টির অর্জন সমূহ নিচে তুলে ধরা হলোঃকম্বোডিয়া বিশ্ববিদ্যালয় মৌলিকতা, কল্পনা এবং শিক্ষার গুণমানের দাবিতে নিরলস ভাবে কাজ করে যাচ্ছে , আন্তর্জাতিক এবং কম্বোডিয়া অঞ্চলের নেতৃস্থানীয় বিশ্ববিদ্যালয় এবং শিক্ষাদান, প্রশিক্ষণ, গবেষণা এবং বৃত্তি অর্জনের শ্রেষ্ঠত্ব বিশ্ববিদ্যালয় হয়ে উঠবে। সেই অনুযায়ী কম্বোডিয়া বিশ্ববিদ্যালয়টি সামাজিক, অর্থনৈতিক, রাজনৈতিক এবং প্রযুক্তিগত উনয়নের পাশাপাশি অর্থনৈতিক সংহতকরণ এবং বিশ্বায়নের প্রক্রিয়ার প্রতিশ্রুতির কারণে কম্বোডিয়ায় অঞ্চলের উচ্চশিক্ষার জন্য পছন্দসই প্রতিষ্ঠানের হয়ে উঠবে। ।
মানব সম্পদ উন্নয়নের উপর কম্বোডিয়ার সরকারকে সমর্থন করার জন্য কম্বোডিয়া বিশ্ববিদ্যালয়টি হবে একটি আন্তর্জাতিক মানের উচ্চ শিক্ষা প্রতিষ্ঠান।
কম্বোডিয়া বিশ্ববিদ্যালয় (ইউ.সি) নর্থব্রিজ সড়ক, সাংকেত টেক থালা, খান সেন সোক, পি.ও বক্স ৯১৭, পানম পিনহা, কম্বোডিয়ার।
হৈবতপুর ইউনিয়ন
হৈবতপুর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা। হৈবতপুর সবজি উৎপাদনের জন্য বিখ্যাত।
১৯৪৭ সালের পাকিস্তান
ঘটনাবলী
আগস্ট
জিন্নাহ এবং তার বোন ৭ই আগস্ট, দিল্লির মৌরিপুর বিমানবন্দরে পৌঁছান। দেশভাগ কমিটির মুসলিম সদস্য চৌধুরী মুহাম্মদ আলী ৯ই আগস্ট করাচী আসেন। তার এই একদিনের জন্য করাচী আসার কারণ ছিল প্যাটেলের ঋণ নিষ্পত্তির প্রস্তাবে জিন্নাহের অনুমোদন নেয়া। লিয়াকত আলী খান দিল্লির লর্ড ইসমের কাছে আলীকে পাঠালেন এই বলে যে জিন্নাহ পাঞ্জাব সীমান্ত নিয়ে সম্ভাব্য সিদ্ধান্ত সম্পর্কে বিরক্তিকর রিপোর্ট পেয়েছেন।
১০ ই আগস্ট, কাঁদানে বিদ্রোহ! দেশভাগ কমিটির একজন মুসলিম সদস্য চৌধুরী মুহাম্মদ আলী পূর্ব পাঞ্জাব সীমান্তের সিদ্ধান্তকে গরমিল করার বিষয়ে বিরক্তিকর প্রমাণ পেয়েছিলেন। আজ, যখন তিনি লর্ড ইসমের সঙ্গে সাক্ষাৎকারের জন্য জিন্নাহ থেকে বার্তা প্রকাশ করতে এসেছিলেন, তখন তাকে বলা হয় যে ইসমে স্যার সাইরিল রেডক্লিফ যিনি সীমানা কমিশনের চেয়ারম্যান তার সাথে ঘনিষ্ঠ ছিলেন। শেষ পর্যন্ত চৌধুরী তা দেখেছিলেন যে, ইসমে প্রস্তাবিত পাঞ্জাব সীমান্তের যে কোন জ্ঞান সম্পর্কে সম্পূর্ণ অজ্ঞতা প্রকাশ করেছিলেন। একই সময়ে চৌধুরী ইসমের ঘরের মানচিত্রে একটি পেন্সিল লাইন আবিষ্কার করেছিলেন যা প্রস্তাবিত পাঞ্জাব সীমানার অনুরূপ ছিল যেরকম জিন্নাহর কাছে আগেই দেখেছিলেন। চৌধুরী মুহম্মদ আলী বলেন, "ইসমে এসময় ফ্যাকাশে হয়ে গিয়েছিল," এবং “তার ম্যাপের সাথে এরকম কে করেছে তা জিজ্ঞাসাও করেছিল”।
১৪ই আগস্ট পাকিস্তানকে সার্বভৌম রাষ্ট্র ঘোষণা করা হয়। মোহাম্মদ আলী জিন্নাহ পাকিস্তানের প্রথম গভর্নর জেনারেল হন এবং ১৯৪৭ সালের আগস্টে পাকিস্তান জাতীয় ঐক্যবদ্ধ রাষ্ট্রের সর্বোচ্চ নেতা হন। লিয়াকত আলী খান পাকিস্তানের প্রথম প্রধানমন্ত্রী হলেন এবং ১৯৪৭ সালের আগস্ট মাসে পাকিস্তানের কমিউনিটির নেতা বার কায়দায়-ই-মিলাত (জাতির নেতা) নামেও পরিচিত হন।
প্রায় ১০ লাখ মানুষ পাকিস্তানে ও ভারতে স্থানান্তরিত হয়। হিন্দু ও শিখরা ভারতে এবং পাকিস্তানে মুসলমানরা স্থানান্তরিত হয়। ১৮ই আগস্ট, নবাব মোহাম্মদ মহাবত খানজি তৃতীয়, জুনাগড়ে রাজ্যের শাসক, যারা ১৮০৭ সাল থেকে ব্রিটিশ শাসনের অধীনে ছিল, তারা জনসংখ্যার সামগ্রিক হিন্দু সংখ্যাগরিষ্ঠতা সত্ত্বেও পাকিস্তানের সার্বভৌমত্বের অধিনে যোগদানে সম্মত হয়। এছাড়াও বান্তভা, মানভাদর ও সরদারগড়ের অন্যান্য ছোট রাজ্যগুলি এবং কাথিয়াওয়ের উপদ্বীপের অধিবসিীরা, যারাও ১৮৪২ সাল থেকে ব্রিটিশরাজের অধীনে ছিল, তারাও পাকিস্তানে যোগদান করে। এর প্রতিক্রিয়ায় ভারত দাবি করে যে এই অভিযুক্ত অবৈধ ছিল কারণ রাজ্যগুলি ভারত দ্বারা বেষ্টিত ছিল। ভারত জুনাগড়ের এবং মানভাদরের ভবিষ্যত নিয়ে একটি গণভোটের দাবি করে। পাকিস্তান রাজি হয় এই এই শর্তে যে, হায়দ্রাবাদ এবং কাশ্মীর ও জম্মুতেও ভোট অনুষ্ঠিত হতে হবে। ভারত এই প্রস্তাব প্রত্যাখ্যান করে এবং গণভোটের ক্ষেত্রে পাকিস্তান সরকারের কোনও ভূমিকা পালন করাকে প্রত্যাখান করে। ভারত-পাকিস্তান সম্পর্কের মধ্যে প্রথম গুরুতর সংকট ছিল এই বিবাদটি।
বন (ধর্ম)
বন, Bön (བོན་Lhasa dialect), একটি তিব্বতীয় ধর্ম। যদিও এই ধর্মের দীক্ষা তিব্বতী বৌদ্ধধর্মের মতই, তবে এর অনুসারীরা বন ধর্মকে একটি ভিন্ন ধর্ম হিসেবেই ব্যাখ্যা করে। স্যাম ভ্যান শাইকের মতে " বাস্তবিক অর্থে 'পুরনো ধর্ম'টি একটি নতুন ধর্ম ছিলো।" বন ধর্মের বাণীসমূহ 'লুকায়িত দীক্ষা' এবং উদ্দেশ্য গ্তের-স্তোন (যেমন: লদেন নিয়িংপো) কর্তৃক রচিত।
১১শ শতকের দিকে বন ধর্মের বিকাশ ঘটে। গ্তের-স্তোন কর্তৃক আবিষ্কৃত বাণী বন ধর্ম বিকাশে অবদান রেখেছে। শ্যাম ভ্যান শাইক, তিব্বতীয় বৌদ্ধ ধর্ম ও বন ধর্মকে একই কাতারে ফেলা অনুচিত বলে মন্তব্য করেন।
তোনপা শেন্রাব মিউওকের পুরাণের সাথে বন ধর্মের তিনটি পবিত্র ধর্মগ্রন্থেরর সম্পর্ক দৃশ্যমান। দু দুস ("mdo 'dus) যের মিগ" "gzer mig) " এবং যি ব্রিজ ("gzi brjid) "—এই তিন ধর্মগ্রন্থের মাঝে প্রথম দুইটি গতের মা ১০ম শতক এবং ১১শ শতকের দিকে পুনঃআবিষ্কার করেন। শেষের ধর্মগ্রন্থটি ১৪শ শতকের দিকে লদেন নিয়িংপো কর্তৃক মুখে মুখে প্রচারিত হয়। এই শতকেই লদেন নিয়িংপো "প্রতিভা" (), নামের ধর্মীয় বাণীমালার সূচনা করেন। এতে তোনপা শেনরাবের গল্প উঠে আসে। যদিও তিনি বন্ধর্মের প্রথম গ্তের-স্তোন নন, তবুও তার ধর্মগ্রন্থ বন ধর্মের অন্যতম প্রধান ধর্মীয়গ্রন্থ হয়ে ওঠে। এই ধর্মীয় গ্রন্থের বক্তব্য অনুযায়ী শেনরাব একদা দৈত্য কর্তৃক চুরি হয়ে যাওয়া ঘোড়া খুঁজতে বের হলে বন ধর্মের সূচনা করেন। পুরাণ মতে, শেনরাবের জন্ম তাকজিগ ওলমো লুং রিঙ্গঞ্চলে যা ঐতিহ্যগতভাবে ইয়ুং-দ্রুং-গু-যেগ পর্বত এবং কৈলাস পর্বত ( খুব সম্ভবত ) নামে স্বীকৃত। এই দুই পর্বতে পবিত্রতাকে বিবেচনায় রেখে, বন ধর্ম বিশ্বাসীরা নয় সংখ্যাটিকে এবং স্বস্তিকা চিহ্নকে সৌভাগ্য়ের প্রতীক এবং গুরুত্বের সাথে বিবেচিত হয়।
১৭১৭ সালে যুনগার জনবল কর্তৃক তিব্বত আক্রান্ত হয়। এসময় ততকালীন তিব্বতের নামমাত্র রাজা লাবযাং একজন অযোগ্য ব্যক্তিকে দলাই লামার স্থানে নিযুক্ত করেন। খুব শীঘ্রই লাসার পবিত্র জায়গায় লুটপাট শুরু হয়। ফলে ১৭১৮ সালে কাংসি সম্রাট কর্তৃক একটি প্রতিরক্ষামূলক পদক্ষেপ নেয়া হয়। অবশ্য লাসার নিকটবর্তী এলাকাতেই কাংসি সম্রাটের সেনাবাহিনী যুনগারদের দ্বারা পরাজিত হয়।
বহু র্ন্যিং-মা এবং বনধর্মালম্বী এসময়ে যুনগারদের দ্বারা নিহত হয়। যুনগারের কর্মকর্তাদের ভাষ্যে, র্ন্যিং-মা এবং বনধর্মালম্বীরা এক নাগাড়ে নিজ নিজ ধর্মীয় মন্ত্র আওড়ানোর ফলে তাদের জিভ কালো বা বাদামী বর্ণ হয়ে যেতো। তাই তিব্বত পরিদর্শনে আগত যুনগার কর্মকর্তারা লাসার মানুষদের জিভ জোর করে বের করে র্ন্যিং-মা এবং বনধর্মালম্বীদের আলাদা করে হত্যা করতো।
চীনের সাম্প্রতিক আদমশুমারি অনুযায়ী, ১০ শতাংশ তিব্বতী জনগণ বন ধর্মে বিশ্বাসী। গণচীনে তিব্বতের অন্তর্ভুক্তির পরে অন্তত তিনশত বন ধর্মীয় গুরু তিব্বতে ছিলেন এবং অন্যান্যরা পশ্চিম চীনে। সাম্প্রতিক সমীক্ষা অনুসারে ২৬৪ জন সক্রিয় বন ধর্মীয় গুরু আছেন। 
(তিব্বতি)
শ্রীলঙ্কার পরিবেশ
পৃথিবীর জীববিচিত্র সমৃদ্ধ হটস্পটগুলোর মধ্যে শ্রীলঙ্কার পরিবেশ অসাধারণ।
শ্রীলংকা দক্ষিণ উপমহাদেশের গোন্ডোয়ানার অংশ ছিল যেটির মধ্যে দক্ষিণ আমেরিকা, আফ্রিকা, ভারত ও আন্টার্কটিকাও অন্তর্ভুক্ত ছিল। ১৪০ মিলিয়ন বছর আগে গোন্ডোয়ানা ভাঙতে শুরু করল।শ্রীলঙ্কা ভারতীয় প্লেটটির উপর অবস্থিত যার সাথে ইউরেশীয় প্লেটের সংঘর্ষ হয়ে হিমালয়ের সৃষ্টি হয়েছে। শ্রীলঙ্কা মূলত মাদাগাস্কারের নিকটস্থ ডেকানের (Deccan) অংশ। দ্বিপটি গত ৭০,০০০ বছরে কমপক্ষে ১৭ বার ভারতের সাথে যুক্ত ছিল।শ্রীলংকা ও দক্ষিণ ভারতে লরিস দেখা যায় যা মাদাগাস্কারের পাওয়া লেমুরের সাথে সম্পর্কিত। ভারতের সাথে সংযোগের কারনে বিভিন্ন প্রজাতির সাথে মিল পাওয়া যায় যেমন মিঠা জলের মাছ, বিলুপ্ত শ্রীলঙ্কান গৌর (Gaur) এবং সিংহ।
শ্রীলংকার বনগুলো এশিয়ার সবচেয়ে সুন্দর সমৃদ্ধ বন এবং বিশ্বের সর্বোচ্চ ঘনত্ব সম্পন্ন বিভিন্ন প্রজাতির বৈচিত্র্য দেখা যায়। আর্দ্রতা সহিষ্ণু দক্ষিণ-পশ্চিম মৌসুমের প্রভাব সবচেয়ে শক্তিশালী হওয়ায় দ্বীপটির দক্ষিণ-পশ্চিম অংশটি নিম্নভূমি ঘনবর্ষণ বনাঞ্চল। সর্বোচ্চ উচ্চতায় বনগুলো শ্রীলংকা পার্বত্য ঘনবর্ষণ বনাঞ্চলে স্থানান্তরিত হয়।
দ্বীপটির উত্তর এবং পূর্ব অংশ কেন্দ্রীয় উচ্চভূমি বৃষ্টি ছায়াঅঞ্ছলে অবস্থিত হওয়ায় অনেক শুষ্ক হয়ে থাকে।
উদোন
উদোন (饂飩, সাধারণত লেখা হয় うどん) হচ্ছে গমের ময়দার তৈরি একধরনের নুডলস বিশেষ, যা জাপানী রন্ধনশৈলীতে প্রায়ই ব্যবহার করা হয়।
উদোন সাধারণত ""কাকে উদোন"" হিসেবে গরম নুডল স্যুপ হিসেবে পরিবেশন করা হয়। এটি হচ্ছে উদোনের সবচেয়ে সাধারণ পরিবেশন। এই স্যুপ তৈরিতে ব্যবহার করা হয় দাশি, সয় সস এবং মিরিন। পাতলা করে কাটা সবুজ পেয়াজ পাতা টপিং হিসেবে ব্যবহার করা হয়। আরেকটি সাধারণ টপিং হলো টেম্পুরা। টেম্পুরা হলো বাগদা চিংড়ি বা কাকিয়াজে (এক ধরণে টেম্পুরা) অথবা আবুরাগে নামের এক ধরনের তোফু ব্যবহার করা হয়। অর্ধচন্দ্রাকার ফিশকেক কখনো কখনো এতে যোগ করা হয়। স্বাদ বৃদ্ধিতে আরো দেয়া হয় শিসিমি।
অঞ্চলভেদে উদোনের স্যুপ ও টপিং এর স্বাদ রকমফের হয়। পশ্চিম জাপানের উদোন নুডলসে হালকা বাদামী সয় সস ব্যবহার হয়। আবার পূর্ব জাপানের উদোনে ব্যবহার করা হয় গাঢ় সয় সস। চটজলদি নুডলস সাধারণত পশ্চিম জাপানের রন্ধনশৈলী দ্বারাই প্রভাবিত।
উদোন নুডলসের উতপত্তি নিয়ে একাধিক গল্প প্রচলিত রয়েছে।
একটি গল্পে বলা হয়, ১২৪১ সালে জাপানের রিনজাইন ভিক্ষু এনি সর্বোপ্রথম ময়দা বানানোর প্রযুক্তি চীন থেকে জাপানে নিয়ে আসেন। এই সময়ই শস্যের ময়দা দিয়ে তৈরি বিভিন্ন ধরনের নুডলসের প্রচলন হয়।
অপর একটি সূত্রে বলা হয়, নারা যুগে জাপানে চীনের তাং রাজবংশের সূচনাকালীন সময়ের চৌদ্দ রকমের কনফেকশনারির আগমন ঘটে। এর মাঝে একটি হলো সাকুবেই ( (索餅), যা মুগিনাওয়া  (牟義縄) হিসেবে শিনসেন জিকইয়ো  (新撰字鏡) তে নিবন্ধিত। "শিনসেন জিকইয়ো" হচ্ছে  হেইআন যুগে রচিত একটি অভিধান। মুগিনাওয়া থেকে  বিভিন্ন ধরনের জাপানী নুডলসের মূল সূত্রপাত। অবশ্য শিনশেন জিকইয়োতে বর্ণিত আছে গম এবং চালের গুড়োর ময়দা দিয়ে মুগিনাওয়া নুডলস তৈরি হতো। 
অপর একটি প্রচলিত গল্পে উদোনের আসল নাম "কোনতোন" বলে দাবী করা হয়। এই সূত্র মতে, "কোনতোন" গমের আটার তৈরি এবং মিষ্টি পুর সমৃদ্ধ হতো।
উদোন নুডলস গরমকালে ঠান্ডা ও শীতকালে গরম গরম পরিবেশন করা হয়। এদো যুগে মোটা গমের নুডলসকে উদোন বলা হতো। এসময় গরম গরম স্যুপসহ পরিবেশিত উদোন নুডলসকে নুরুমুগি  (温麦) এবং শীতল ধরনের উদোন নুডলসকে হিয়ামুগি  (冷麦) নামকরণ করা হয়। 
কোরিয়াতে জাপানী রেস্তোঁরাগুলোতে ঐতিহ্যবাহী জাপানী ঘরানার উদোন নুডলস পরিবেশিত হলেও, কোরিয়ার নিজস্ব ঘরানার উদোন নুডলস রাস্তার পাশের স্টলে এবং ছোটখাটো স্ন্যাক বারে বিক্রি হয়। অবশ্য দুই ধরনের উদোনকেই কোরিয়ায় উদোং(우동) বলে। যা মূলতঃ জাপানী উদোন (うどん) শব্দটি থেকে এসেছে। কোরিয়ান ভাষায় অবশ্য উদোং যেকোনো ধরনের নুডলস স্যুপকেই বোঝায়। নুডলসকে আলাদাভাবে উদোং-মিয়োন  (우동면; "উদোং নুডলস")  অথবা খারাক-খুকসু (가락국수; "মোটা নুডলস") বলে
কাগাওয়া প্রশাসনিক অঞ্চল সমগ্র জাপান জুড়ে সানুকি উদোনের  (讃岐うどん) জন্য বিখ্যাত।জাপানের অন্যান্য অঞ্চলেও এই উদোন নুডলসের প্রসার ঘটেছে। বিভিন্ন চলচ্চিত্রের চরিত্র ও স্যুভেনিরে উদোন নুডলসকে প্রধান আকর্ষণ করে ফুটিয়ে তোলার একটি প্রবণতা রয়েছে।
নীল বাড়ি
নীল বাড়ি বা ছং ওয়া দে (কোরিয় 청와대; Hanja: ; "ছং ওয়া দে"; আক্ষরিক অর্থ "নীল টাইলের সামিয়ানা") দক্ষিণ কোরিয়ার রাষ্ট্রপ্রধান কোরিয়া প্রজাতন্ত্রের রাষ্ট্রপতির নির্বাহী কার্যালয় ও সরকারি আবাসন। এখান থেকে দেশটির রাষ্ট্রপতি সকল ধরনের সরকারি কার্যক্রম নিয়ন্ত্রণ করেন। দক্ষিণ কোরিয়ার রাজধানী সিউলে অবস্থিত এই নীল বাড়ির নকশায় কোরিয়ার ঐতিহ্যবাহী স্থাপত্যকলার প্রাধান্য থাকলেও এর সাথে পশ্চিমা স্থাপত্যকলার জটিল সংমিশ্রণ ঘটেছে।
চোসান রাজবংশের (১৩৯২-১৯১০) রাজকীয় বাগানে নির্মিত নীল বাড়িতে বর্তমানে প্রধান অফিস ঘর বোন-গোয়ান (কোরীয়: 본관; Hanja: 本館), রাষ্ট্রপতির বাসস্থল এবং রাজ্যের অভ্যর্থনা ঘর ইয়ংবিন-গোয়ান ( কোরীয়: 영빈관 ;Hanja: 春秋館) প্রচার কক্ষ এবং সচিবালয় রয়েছে। সম্পূর্ণ বাড়ির গঠনটি প্রায় ২৫০,০০০ বর্গমিটার অথবা ৬২ একর।
৯১৮-১৩৯২ সনের হানইয়াং (বর্তমান সউল) অঞ্চলের রাজকীয় বাসভবনের জমিতে বর্তমান রাষ্ট্রপতির বাসভবন নীল বাড়ি বা ছং ওয়া দে নির্মিত। কোরিয়ার রাজা সুকজং (১০৯৫-১১০৫) ১১০৪ সনে এখানে রাজকীয় ভিলা নির্মাণ করেন। গোরইয়োর প্রধান রাজধানী ছিল কেসোং। কোরিয়ার পশ্চিমের রাজধানী পিয়ংইয়াং এবং পূর্বের রাজধানী গিয়ংজু এখান থেকেই নিয়ন্ত্রিত হতো।
চোসান রাজবংশের (১৩৯২-১৮৯৭) সমাপ্তির সাথে সাথে রাজধানী হানইয়াং-এ স্থানান্তরিত হয়। ১৩৯৫ সালে গিয়ংবুক প্রাসাদ প্রতিষ্ঠিত হয়। রাজা তেজোর শাসনকালের (১৩৯২-১৩৯৪) চতুর্থ বছরে নির্মিত এই প্রাসাদ ছিল প্রধান রাজপ্রাসাদ। পূর্বে নির্মিত রাজকীয় বাসভবন তখন প্রাসাদের বাগান হিসেবেই ব্যবহৃত হয়। সেই সময়ে সরকারি চাকুরিজীবি পরীক্ষা ও সামরিক প্রশিক্ষণের জন্য রাজকীয় বাসভবনের ব্যবহৃত হতো।
১৯১০ সালে জাপানের সম্রাট কর্তৃক কোরিয়ার সম্রাট সিংহাসনচ্যুত হলে কোরিয়ার গভর্নর-জেনারেল গিয়ংবোকগুং-এর জমিতে সরকারি-জেনারেল ভবন নির্মাণ করেন। ১৯৩৯ সালের জুলাইয়ে জাপান বর্তমান ছং ওয়া দে'র জমিতে একটি সরকারি অফিস নির্মাণ করে।
১৯৪৮ সালে কোরিয়া প্রজাতন্ত্রের যাত্রা শুরু হলে সেই সময়কার রাষ্ট্রপতি সিংমান রি উক্ত ভবনের নাম দেন গিয়ংমুদে (কোরীয়: 경무대 ; Hanja: 景武臺)। অতীতে সেখানের কয়েকটি সরকারি কর্মকর্তাদের বাসভবনের একটির নাম ছিলো গিয়ংমুদে। রাষ্ট্রপতি এই ভবনকেই নিজের বাসস্থান ও অফিস হিসেবে ব্যবহার করেন। ১৯৬০ সালে রাষ্ট্রপতি ইয়ুন বো-সন ভবনটির সংস্কার কাজ করে নতুন করে উদ্বোধন করেন। এই সময় ভবনটির নামকরণ করা হয় "ছং ওয়া দে" বা "নীল বাড়ি"।
১৯৬৮ সালে উত্তর কোরিয়ার আততায়ীরা রাষ্ট্রপতি পার্ক ছুং-হিকে হত্যা করতে "নীল বাড়ি" আক্রমণ করে। সেই আক্রমনে ২৮ জন উত্তর কোরীয়, ২৬ জন দক্ষিণ কোরীয় ও ৪ জন মার্কিন যুক্তরাষ্ট্রের নাগরিক নিহত হন।
বাংলাদেশ বিনিয়োগ উন্নয়ন কর্তৃপক্ষ
বাংলাদেশ বিনিয়োগ উন্নয়ন কর্তৃপক্ষ বাংলাদেশের বেসরকারি খাতকে বেগবান করতে এবং দেশি-বিদেশি বিনিয়োগকে আকৃষ্ট করতে গঠিত একটি সরকারী সংস্থা। ১ সেপ্টেম্বর ২০১৬ সালে এটি গঠন করা হয়। বিনিয়োগ বোর্ড ও বেসরকারীকরণ কমিশন একীভূত করে এই সংস্থা গঠিত হয়।
দেশি-বিদেশি বিনিয়োগকে উৎসাহিত করতে বাংলাদেশ সরকার ১৯৮৯ সালে বিনিয়োগ বোর্ড গঠন করে। অন্যদিকে সরকারি লোকসানি প্রতিষ্ঠানকে বেসরকারি খাতে ছেড়ে দেওয়ার উদ্দেশ্য নিয়ে ১৯৯৩ সালে বাংলাদেশ সরকার একটি বেসরকারীকরণ বোর্ড গঠন করে। যেটিকে ২০০০ সালে বেসরকারীকরণ কমিশনে রূপান্তর করা হয়।
উভয় সংস্থা তাদের গঠনের উদ্দেশ্য পূরণে ভূমিকা রাখতে পারছিল না। ফলে এ বিষয়ে সমালোচনা তৈরি হয়।
২০১৪ সালের এপ্রিলে প্রধানমন্ত্রীর কার্যালয় বিনিয়োগ বোর্ড ও বেসরকারীকরণ কমিশনকে একীভূত করার নির্দেশ দেয়। একই বছরের ৩০ এপ্রিল সাত সদস্যের আন্তঃমন্ত্রণালয় কমিটি গঠন করা হয়। ২০১৫ সালের ডিসেম্বরে কমিটির প্রণয়ন করা আইন মন্ত্রিসভার কমিটিতে অনুমোদিত হয়। ২০১৬ সালের জুলাইয়ে জাতীয় সংসদে ‘বাংলাদেশ বিনিয়োগ উন্নয়ন কর্তৃপক্ষ আইন, ২০১৬’ পাস হয়।
সেনা কল্যাণ সংস্থা
সেনা কল্যাণ সংস্থা বাংলাদেশ সরকার অনুমোদিত বাংলাদেশ সেনাবাহিনীর মালিকানাধীন ও সেনাবাহিনী পরিচালিত একটি সংস্থা। সামরিক বাহিনী সদস্যদের কল্যাণের জন্য এটি গঠিত হয়। সংস্থাটির লক্ষ্য হলো সংস্থার স্বত্বাধিকারী ও তাদের পোষ্যদের জন্য তহবিল তৈরি এবং তার যোগান দেয়া।
সংস্থাটি ১৯৫৩ সালে ফৌজি ফাউন্ডেশনের অংশ হিসেবে সৃষ্টি হয়। এটি তখন দাতব্য প্রতিষ্ঠান আইন, ১৮৯০-এর অধীনে একটি দাতব্য ট্রাস্ট হিসেবে নিবন্ধিত হয়। ১৯৬০ থেকে ১৯৭০ সালের মাধ্যে সেনাকল্যাণ সংস্থা কর্তৃক ফৌজি রাইস মিলস নামে রংপুরে, ফৌজি চটকল নামে ঘোড়াশালে এবং ফৌজি ফ্লাওয়ার মিলস নামে চট্টগ্রামে শিল্পকল স্থাপন করা হয়। সেইসাথে সংস্থাটি ইস্ট পাকিস্তান ল্যাম্পস, ইলেকট্রিক্যাল ইন্ডাস্ট্রিজ এবং পাকিস্তান টোব্যাকো কোম্পানির শেয়ার কিনে। বাংলাদেশ স্বাধীন হওয়ার পর ১ জুলাই ১৯৭২ সালে এটি সেনাকল্যাণ সংস্থা নামে পুনর্গঠিত হয়।
সংস্থাটি বর্তমান কাঠামোতে ১৯৭২ সালে ২.৫ কোটি টাকার সম্পত্তি নিয়ে কাজ শুরু করে। ১৯৭৬ সালে এটি বাংলাদেশের বৃহত্তম শিল্প ও কল্যাণ সংস্থা হিসেবে নীট ৯৮.৭ কোটি টাকার সম্পদের মালিক হয়।
বর্তমানে এর বিভিন্ন ব্যবসায়িক কার্যক্রমের মধ্যে রয়েছে:
ঝাড়খণ্ডী উপভাষা
ঝাড়খণ্ডী উপভাষা হলো মূলত ভারতের পশ্চিমবঙ্গের পশ্চিমাংশে এবং ঝাড়খণ্ড ও ওড়িশার কিছু জেলায় বসবাসকারী মানুষদের মুখের ভাষা। এটি বাংলা ভাষার একটি উপভাষা হিসেবে পরিগণিত।
প্রধানত পশ্চিমবঙ্গের পুরুলিয়া, বাঁকুড়া, বীরভূম ও পশ্চিম বর্ধমান জেলা, ঝাড়খণ্ডের বোকারো, ধানবাদ, সড়াইকেলা, পূর্ব ও পশ্চিম সিংভূম জেলা, এবং ওড়িশার ময়ূরভঞ্জ জেলায় এই উপভাষার প্রচলন লক্ষ্য করা যায়।
১। প্রায় সর্বত্র 'ও'-কার লুপ্ত হয়ে 'অ'-কারে পরিণত হয়েছে।
২। ক্রিয়াপদে স্বার্থিক 'ক' প্রত্যয়ের প্রচুর প্রয়োগ।
৩। নামধাতুর প্রচুর ব্যবহার লক্ষ করা যায়।
মহারাজপুর ইউনিয়ন, চাঁপাইনবাবগঞ্জ
মহারাজপুর ইউনিয়ন বাংলাদেশের চাঁপাইনবাবগঞ্জ জেলার চাঁপাইনবাবগঞ্জ সদর উপজেলার অন্তর্গত একটি ইউনিয়ন।
১৯৩৬ গ্রীষ্মকালীন অলিম্পিকে আফগানিস্তান
আফগানিস্তান বর্লিনে প্রথমবার ১৯৩৬ গ্রীষ্মকালীন অলিম্পিকে অংশগ্রহনের মাধ্যমে গ্রীষ্মকালীন অলিম্পিকে তাদের যাত্রা শুরু করে। তারা সর্বমোট ১৯ জন প্রতিযোগীকে পাঠায় এবং তাদের মধ্যে ১৩ জন প্রতিযোগিতায় অংশগ্রহণ করেন।
প্রাতিষ্ঠানিক প্রতিবেদন থেকে জানা যায় এই দুইজন ক্রীড়াবিদের একজন ফিল্ড হকি দলের সদস্য ছিলেন, যদিও কে ছিলেন তা পরিষ্কার নয়।
আব্দুল কাদের খান
আব্দুল কাদের খান (জন্ম: ৩১ মার্চ ১৯৫২) একজন বাংলাদেশী রাজনীতিবিদ, সংসদ সদস্য, সাবেক সেনা কর্মকর্তা ও ডাক্তার। তিনি ২০০৮ থেকে ২০১৩ পর্যন্ত ৯ম জাতীয় সংসদের জাতীয় পার্টি মনোনীত সংসদ সদস্য ছিলেন।
আব্দুল কাদের খান গাইবান্ধা জেলার সুন্দরগঞ্জ উপজেলার পশ্চিম ছাপরহাটি গ্রামে জন্মগ্রহণ করেছিলেন।
কাদের খান বাংলাদেশ সেনাবাহিনীর একজন অবসরপ্রাপ্ত ডাক্তার। তিনি সেনাবাহিনীর একজন কর্নেল পদমর্যাদার কর্মকর্তা ছিলেন। তিনি ২০০৮ সালের সাধারণ নির্বাচনে জাতীয় পার্টির মনোনয়ন নিয়ে গাইবান্ধা-১ আসন থেকে ৯ম জাতীয় সংসদের সদস্য নির্বাচিত হন। কাদের খান ২০০৮ থেকে ২০১৩ পর্যন্ত বিদ্যুৎ, জ্বালানি ও খনিজ সম্পদ মন্ত্রণালয়ের সংসদীয় স্থায়ী কমিটির সদস্য ছিলেন।
১০ম জাতীয় সংসদের এমপি মঞ্জুরুল ইসলাম লিটন ৩১ ডিসেম্বর ২০১৬ তারিখে বন্দুক ধারীর হাতে নিহত হলে ২১ ফেব্রুয়ারি ২০১৭ সালে কাদের খানকে গ্রেপ্তার করে পুলিশ। পরে রিমান্ডে তিনি লিটন হত্যার দায় স্বীকার করেছিলেন।
কাঁথি দক্ষিণ বিধানসভা কেন্দ্র
কাঁথি দক্ষিণ (বিধানসভা কেন্দ্র)(এই কেন্দ্রটি ২০১১ সালের আগে কন্টাই সাউথ বিধানসভা কেন্দ্র ছিল) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৬ নং কাঁথি দক্ষিণ বিধানসভা কেন্দ্রটি কন্টাই পৌরসভা, কন্টাই-১ সমষ্টি উন্নয়ন ব্লক এবং দুরমুথ এবং কুসুমপুর গ্রাম পঞ্চায়েত গুলি কন্টাই-৩ সমষ্টি উন্নয়ন ব্লক এর অন্তর্গত।
কাঁথি দক্ষিণ বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
রাজ্য বিধানসভা উপনির্বাচন হয় বিধায়ক দিব্যেন্দু অধিকারী পদত্যাগ করেন, কারণ তিনি ভারতীয় সংসদ পদে তমলুক লোকসভা কেন্দ্র থেকে নির্বাচিত হন ১৯ নভেম্বর ২০১৬।
২০০৯ সালে উপনির্বাচন হয় কারণ বিধায়ক শুভেন্দু অধিকারী তমলুক লোকসভা কেন্দ্র থেকে সংসদ পদে নির্বাচিত, তৃণমূল কংগ্রেসের দিব্যেন্দু অধিকারী কন্টাই সাউথ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন।
২০০৬ সালের বিধানসভা নির্বাচনে, তৃণমূল কংগ্রেসের শুভেন্দু অধিকারী কন্টাই সাউথ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের শিশির অধিকারী ২০০১ সালে সিপিআইয়ের সুখেন্দু মাইতিকে পরাজিত করেন। ১৯৯৬ এবং ১৯৯১ সালে কংগ্রেসের সৈলাজ কুমার দাস সিপিআইয়ের সুখেন্দু মাইতিকে পরাজিত করেন। সিপিআইয়ের সুখেন্দু মাইতি ১৯৮৭ সালে কংগ্রেসের সৈলাজ কুমার দাসকে পরাজিত করেন। ১৯৮২ সালে কংগ্রেসের শিশির অধিকারী নির্দলের দীপক মণ্ডলকে পরাজিত করেন। ১৯৭৭ সালে জনতা পার্টির সত্যব্রত মাইতি নির্দলের সুধীরচন্দ্র দাসকে পরাজিত করেন।
পিএসপি এর সুধীরচন্দ্র দাস ১৯৭২, ১৯৭১, ১৯৬৯, ১৯৬৭ এবং ১৯৬২ সালে জয়ী হন। ১৯৫৭ সালে কংগ্রেসের রাসবিহারী পাল জয়ী হন। স্বাধীন ভারতের প্রথম নির্বাচনে ১৯৫১ সালে, কেএমপিপি'র নটেন্দ্র নাথ দাস কন্টাই সাউথ কেন্দ্র থেকে জয়ী হন।
মেকং নদী
মেকং দক্ষিণ পূর্ব এশিয়ার একটি আন্তঃসীমান্ত নদী। এটি বিশ্বের দ্বাদশতম দীর্ঘ নদী এবং এশিয়ার সপ্তম দীর্ঘতম নদী। এর আনুমানিক দৈর্ঘ্য ৪,৩৫০ কিলোমিটার (২,৭৩০ মাইল) এবং এটির জল নিষ্কাশন এলাকা ৭৯৫,০০০ বর্গকিমি (৩০৭,০০০ বর্গ মাইল)। নদীটির দ্বারা বছরে নিষ্কাশিত জলের পরিমান ৪৭৫ ঘনকিলোমিটার (১১৪ কিউসেক মাইল)।
তিব্বতীয় মালভূমির থেকে নদীটি চীনের ইউনান প্রদেশে প্রবেশ করে। সেখান থেকে নদীটি মিয়ানমার, লাওস, থাইল্যান্ড, কম্বোডিয়া এবং ভিয়েতনাম মধ্য দিয়ে প্রবাহিত হয়। ১৯৯৫ সালে লাওস, থাইল্যান্ড, কম্বোডিয়া এবং ভিয়েতনাম মেকং রিসোর্স কমিশন (এমআরসি) প্রতিষ্ঠা করে মেকং নদীর সম্পদের পরিচালনা ও সমন্বয় সাধন করার জন্য। ১৯৯৬ সালে চীন ও মায়ানমার এমআরসি এর "কথোপকথন অংশীদার" হয়ে ওঠে এবং ছয় দেশ এখন সমবায় কাঠামোতে একত্রে কাজ করে।
প্রবাহের চরম মৌসুমী বৈচিত্র্য এবং মেকোং- র‍্যাপিড এবং জলপ্রপাতের উপস্থিতি নদীপথে জলযানের চলাচলকে কঠিন করে তোলে। এমনকি, পশ্চিমা চীন ও দক্ষিণ-পূর্ব এশিয়ার মধ্যে এটি একটি প্রধান বাণিজ্যিক পথ।
মেকং নদীটি জা কো নামে উৎপন্ন হয় এবং এটি এরপর ল্যানসাঙ্গ (লান্টসং) নামে পরিচিত হয় তিব্বতী মালভূমির সানচিয়ানউইয়েন জাতীয় প্রকৃতি সংরক্ষিত অঞ্চলের অন্তর্গত "তিনটি নদী উৎস এলাকা"য়। সংরক্ষিত অঞ্চলটি উত্তর থেকে দক্ষিণে যথাক্রমে হুয়াংহো নদী (হুয়াং হো), ছাং চিয়াং নদী এবং মেকং নদীর জলের উৎস হিসেবে কাজ করে। মেকং নদী তিব্বতী স্বায়ত্তশাসিত অঞ্চলের মধ্য প্রবাহিত হয়ে দক্ষিণপূর্ব ইউনান প্রদেশে প্রবেশ করে এবং তারপর তার পূর্ব দিকে ইয়াংটেজ এবং পশ্চিমে সালভিন নদী (চীনা ভাষায় নুজিয়াং) পাশাপাশি হেনডুয়ান পর্বতমালার তিনটি সমান্তরাল নদী এলাকা জুড়ে প্রবাহিত হয়।
তারপর মেকং চীন অতিক্রম করে মায়ানমার এবং লাওসের মধ্য দিয়ে প্রবাহিত হয়। এর পর থেকে এটি দক্ষিণ-পশ্চিমে প্রবাহিত হয় এবং মায়ানমার, লাওস এবং থাইল্যান্ডের "ট্রাইপয়েন্ট"- এলাকায় প্রায় ১০০ কিলোমিটার (৬২ মাইল) পর্যন্ত মিয়ানমার এবং লাওসের সীমানা গঠন করে। এটি রুক নদী (যা থাই-মায়ানমার সীমানা অনুসরণ করে) এবং মেকং-এর মিলিতভাবে গঠন করে। এই "ট্রিপয়েন্ট" এলাকাটিকে কখনো কখনো "গোল্ডেন ট্রায়াঙ্গল" বলে অভিহিত করা হয়, যদিও এই শব্দটিও সেই তিনটি দেশের বৃহত্তর এলাকাকে বোঝায় যা ড্রাগ উৎপাদনকারী অঞ্চলের মত কুখ্যাত।
গোল্ডেন ট্রায়াঙ্গলের ট্রিপয়েন্ট থেকে মেকোং নদী দক্ষিণপূর্বকে থাইল্যান্ডের সাথে লাওসের সীমানা গঠন করে।
মেকং নদীর গতিপথ জুড়ে অবস্থিত নগর ও নগর অঞ্চলের পয়ঃপ্রণালীর বর্জ্য পদার্থ নদীতে ফেলা হচ্ছে, যেমন লাওসের ভিয়েনতিয়েন শহর। ফলে জল দূষণের কারণে নদীটির পরিবেশগত ক্ষতি হচ্ছে।
পৃথিবীতে উপস্থিত থাকা ৮.৩ বিলিয়ন টন প্লাস্টিকের বেশির ভাগই মহাসাগরের দিকে যাত্রা করে। মাত্র ১০টি নদী দ্বারা মহাসাগরের প্লাস্টিকের নব্বই শতাংশ প্রবাহিত হয়। মেকং নদী এই ১০ নদীর মধ্যে একটি।
জিলং
জিলং একটি বন্দর নগরী যা অস্ট্রেলিয়ার ভিক্টোরিয়া রাজ্যে কোরাইও উপসাগর ও বারওন নদীর তীরে অবস্থিত। ভিক্টোরিয়ার রাজধানী মেলবোর্ন থেকে জিলং প্রায় ৭৫ কি.মি. (৪৭ মা.) দক্ষিণ-পশ্চিমে অবস্থিত। এটি দ্বিতীয় বৃহত্তম ভিক্টোরীয় শহর এবং জুন ২০১৬ পর্যন্ত এর আনুমানিক জনসংখ্যা ১,৯২,৯৯৩ জন।
আর্কানসাস স্টেট ইউনিভার্সিটি
প্রমুখ
পাকিস্তানি মশলার তালিকা
পাকিস্তানি মশলা "(উর্দু: پاکستانی مصالحے)" পাকিস্তানিদের রান্নার কাজে ব্যবহৃত মসলাগুলির আংশিক তালিকা নিম্নরূপ:
হফুফ
হফুফ ( ("আল-হাসা" বা "আল-আহসা" নামেও পরিচিত)। আল-আহসা, সৌদি আরব পূর্ব প্রদেশের প্রধান শহর। এটি বিশ্বের বৃহত্তম খেজুর বাগানগুলোর জন্য বিখ্যাত এবং পুরাতন দুর্গ এবং প্রাসাদের জন্যও পরিচিত।
হফুফ শহরে ১৫০,০০ মানুষের বসবাস। শহর ও গ্রাম মিলিয়ে ৬০০,০০০ মানুষ বসবাস করে এবং এটি হফুফ প্রদেশের বৃহৎ জনসংখ্যাযুক্ত এলাকা। এর দক্ষিণ পশ্চিমে আবাকাইক এবং দাহরান দক্ষিণে দাহরান - দাম্মাম - খোবার। হফুফ হারহাদ মহানগরী এলাকায় অবস্থিত।
এটি বিখ্যাত ঘাওয়া তেল ক্ষেত্রের নিকটতম শহর। এটি বিশ্বের বৃহত্তম প্রচলিত (ভূমি-ভিত্তিক) তেল ক্ষেত্রগুলোর মধ্যে একটি।
হফুফ শহরটি সৌদি আরবের প্রধান সাংস্কৃতিক কেন্দ্র। সৌদি আরবের অনেক বিখ্যাত পরিবার সেখানে বসবাস করে। এছাড়াও বাদশা ফয়সাল বিশ্ববিদ্যালয় কৃষি, পশুচিকিৎসা ও পশু সম্পদ হাসপাতাল গুলো হফুফ শহরে অবস্থিত।
হফুফ বাদশা ফয়সাল বিশ্ববিদ্যালয় এ সৌদি আরবের মহিলারা ঔষধ, দন্ত ও অর্থনীতিতে অধ্যয়ন করতে পারেন।
কিংবদন্তী লায়লী-মজনু এর সমাধিস্থলও হফুফ শহরে অবস্থিত, যা আরব ও মুসলিম বিশ্বের সবচেয়ে জনপ্রিয় প্রেমের গল্পের তারকা জোড়া।
জার্মান এক্সপ্লোরার এর চিত্রশিল্পী, হারম্যান বুচার্ড্ট, ১৯০৪ সালে শহরটির বিপুল পরিমাণ ছবি তুলেছিলেন। পরবর্তীতে বার্লিন নৃতাত্ত্বিক যাদুঘর অনুষ্ঠিত চিত্র প্রদর্শনী অনুষ্ঠানে ছবি গুলো প্রদর্শন করা হয়।
ঐতিহাসিকভাবে, হফুফ উল, রেশম এবং তুলো থেকে বস্ত্র তৈরির জন্য বিখ্যাত। এছাড়াও খেজুর ফলের বাগানের জন্যও শহরটি বিখ্যাত। আরবরা হফুফে উৎপাদিত খেজুর এবং বস্ত্র ফ্রান্সসহ বিশ্বের অনেক দেশে রপ্তানি করে।
১৯২০ এর দশকে, হফুফ শহরটি রূপা এবং পিতলের কফি মগ তৈরির জন্য বিখ্যাত ছিল।
হফুফ গ্রীষ্মপ্রধান অঞ্চল। (কোপেন জলবায়ু শ্রেণীবিভাগ "বিএভি") গ্রীষ্মে খুব গরম পরে এবং সংক্ষিপ্ত শীতকালে অল্প শীত বিরাজ করে।
২০১৫ সালের জানুয়ারিতে হফুফে ইন্টারন্যাশনাল র্যান্ডম ফিল্ম ফেস্টিভাল অনুষ্ঠিত হবার কথা ছিল, পরবর্তীতে এটি ২০১৭ সালের মে মাসে হেলসিঙ্কি, ফিনল্যান্ডে অনুষ্ঠিত হয়।
হফুফ শহরটিতে দুটি বিমানবন্দর রয়েছে, এগুলো কিং ফাহাদ আন্তর্জাতিক বিমানবন্দরের অধীনে পরিচালিত হয়। দাম্মাম শহর থেকে ১৩০ কিলোমিটার দূরে একটি বিমান বন্দরের অবস্থান। স্থানীয় বিমানবন্দরগুলোর মধ্যে, পুরানোটি পরিত্যক্ত ঘোষণা করা হয়েছে এবং নতুন একটি অভ্যন্তরীণ আল-আহসা আন্তর্জাতিক বিমানবন্দরের মাধ্যমে বিমান সেবা দেওয়া হচ্ছে। আন্তর্জাতিক ফ্লাইট এরজন্য দোহা এবং দুবাই বিমানবন্দর ব্যবহার করা হচ্ছে।
হফুফ শহরে রাজধানী রিয়াদের পশ্চিমে এবং উত্তর দিকে দাম্মাম শহরটিকে সংযুক্ত করে একটি রেলওয়ে স্টেশন রয়েছে। সৌদি আরবের সকল রেলযোগাযোগ সৌদি রেলওয়ে সংস্থা দ্বারা পরিচালিত হয়।